Tο Δ.Σ. του ΠΑΣΥΠΥ με τον Υπουργό Υγείας - ΠΑΝΕΛΛΗΝΙΟΣ ΣΥΛΛΟΓΟΣ ΠΑΡΟΧΩΝ ΥΓΕΙΑΣ\nTο Δ.Σ. του ΠΑΣΥΠΥ με τον Υπουργό Υγείας\n05/06/2018 in Δελτία Τύπου\nΣυνάντηση με τον Αναπληρωτή Υπουργού Υγείας, Παύλο Πολάκη, είχε την Πέμπτη 31 Μαΐου, το διοικητικό συμβούλιο του Πανελληνίου Συλλόγου Παρόχων Υγείας.\nΣυζητήθηκε εκτενώς το θέμα των κλειστών προϋπολογισμών και της επιβολής clawback που αφορά το σύνολο σχεδόν των επιχειρήσεων του κλάδου. Ο πρόεδρος του ΠΑ.ΣΥ.ΠΥ. Γεώργιος Βιδάλης, τόνισε στον υπουργό την ανάγκη ενίσχυσης του προϋπολογισμού για τα αναπνευστικά και ορθοπεδικά προϊόντα. Συζητήθηκαν επίσης οι σοβαρές επιπτώσεις που θα έχει για εκατοντάδες επιχειρήσεις η επιβολή clawback, κυρίως αν αυτό κυμανθεί σε υψηλά επίπεδα.\nΔεδομένου ότι έχουν παρατηρηθεί προβλήματα με τον καθορισμός του ύψους του τρόπου αποζημίωσης των ιατροτεχνολογικών προϊόντων και του αναλώσιμου υγειονομικού υλικού, ο πρόεδρος του Συλλόγου, επεσήμανε στον κ. Πολάκη ότι η αγορά των ιατροτεχνολογικών προϊόντων διαφέρει κατά πολύ με εκείνη του φαρμάκου. Συνεπώς , δεν μπορούν οι πάροχοι να δηλώνουν τις τρεις χαμηλότερες τιμές αγοράς του συγκεκριμένου είδους με τις οποίες αυτό κοστολογείται εντός της Ευρωπαϊκής Ένωσης, όπως συμβαίνει με τα φάρμακα.\nΤα μέλη του διοικητικού συμβουλίου, εξήγησαν στον αρμόδιο υπουργό ότι η αγορά των ιατροτεχνολογικών προϊόντων δεν υπόκειται στους ίδιους κανόνες, ενώ είναι ιδιαίτερα πολύπλοκη. Δεν υπάρχει συγκεκριμένο και ταυτόσημα δίκτυο πωλήσεων, ο κατασκευαστής δεν ορίζει την τελική τιμή του προϊόντος μέχρι τον καταναλωτή, υπάρχουν διαφορές στη συσκευασία και στην τιμή δεν καθορίζεται αν περιλαμβάνονται ή όχι οι υπηρεσίες παροχής.\nΣαφέστατα δε, δεν υπάρχει συγκεκριμένο ποσοστό κέρδους για κάθε μέρος της εφοδιαστικής αλυσίδας. Συνεπώς δεν μπορούν σε καμία περίπτωση τα ιατροτεχνολογικά προϊόντα να ενταχθούν στην ίδια πολιτική που ισχύει για την αποζημίωση του φαρμάκου.\nΠαρατέθηκαν στον κ. Πολάκη οι προτάσεις του Συλλόγου, τις οποίες και άκουσε με ενδιαφέρον.\nΣτο μέλλον θα υπάρξουν κι άλλες συναντήσεις με στελέχη της ηγεσίας του αρμόδιου Υπουργείου.\nΤα μέλη του Δ.Σ. του Πανελλήνιου Συλλόγου Παρόχων Υγείας βρίσκονται σε συνεχή επαφή τόσο το Υπουργείο Υγείας, όσο και με στελέχη του Ε.Ο.Π.Υ.Υ. αναζητώντας λύσεις στα προβλήματα που απασχολούν τα μέλη του.\n21/02/2022 Ετήσια Γενική Συνέλευση και Νέο Δ.Σ. στον ΠΑΣΥΠΥ\tΔιαβάστε Περισσότερα »\n09/01/2019 Συνάντηση του Δ.Σ. του ΠΑ.ΣΥ.Π.Υ. με τον Υπουργό Υγείας\tΔιαβάστε Περισσότερα »


Συμφώνησε με Νίκα Νινούα ο ΠΑΟΚ - Kingsport.gr\nAugust 10, 2020 Δημήτρης Μαγγανάρης Super League 1, ΠΑΟΚ 0\nΚοντά στη δεύτερη μεταγραφή του είναι ο ΠΑΟΚ, καθώς ήρθε σε συμφωνία με τον Νίκα Νινούα.\nΜε τον αρχηγό της Ντιναμό Τιφλίδας, τον Νίκα Νινούα συμφώνησε ο ΠΑΟΚ. Ο 21χρονος ποδοσφαιριστής αγωνίζεται ως κεντρικός χαφ και αποτελεί επιλογή του Ολαφ Ρέμπε και του Αμπελ Φερέιρα. Έτσι μετά τον Σβαμπ, ο “Δικέφαλος του βορρά” πήρε άλλον έναν παίκτη στην ίδια θέση, με ευχέρεια στο σκοράρισμα και στο δημιουργικό κομμάτι.\nO Νινούα αποτελεί προϊόν των ακαδημιών της Ντιναμό Τιφλίδας και προωθήθηκε στην πρώτη ομάδα το 2016. Από τότε, είχε 94 συμμετοχές με 14 γκολ και 15 ασίστ. Την περυσινή σεζόν, είχε σε 31 συμμετοχές, οκτώ γκολ και 10 ασίστ, ενώ είναι διεθνής με την U21 της πατρίδας του.


Ψυχοθεραπεία Διαδίκτυο: Η διαδικτυακή ψυχοθεραπεία δεν χρειάζεται να είναι άβολη - tromaktiko\nΨυχοθεραπεία Διαδίκτυο: Η διαδικτυακή ψυχοθεραπεία δεν χρειάζεται να είναι άβολη\n22 Δεκεμβρίου 2020 21:01\nΗ συναισθηματική φύση της θεραπείας καθιστά ακόμη πιο σημαντικό να διαθέτουμε χώρο και χρόνο για να συμμετάσχουμε πλήρως σε αυτήν τη διαδικασία. Εάν απομονωθείτε με άλλο άτομο, θα μπορούσατε επίσης να του ζητήσετε να φορέσουν ακουστικά ή να κάνουν μια βόλτα έξω ενώ κάνετε θεραπεία. Μπορεί επίσης να γίνετε δημιουργικοί και να δημιουργήσετε ένα πιο χαλαρωτικό, περιορισμένο περιβάλλον. Ανεξάρτητα από το τι αποφασίζετε, βεβαιωθείτε ότι κάνετε θεραπεία σε ένα περιβάλλον που σας φαίνεται ασφαλέστερο.\nΑνεξάρτητα από την πλατφόρμα που χρησιμοποιεί ο θεραπευτής σας, θα εξακολουθεί να είναι μια διαφορετική εμπειρία – οπότε μην ανησυχείτε αν δεν αισθάνεστε εσείς και ο θεραπευτής σας συγχρονισμό αμέσως. Μπορεί να είναι δελεαστικό να πιστεύουμε ότι κάποια δυσφορία ή αμηχανία είναι ένα σημάδι ότι η διαδικτυακή θεραπεία δεν λειτουργεί για εμάς, αλλά εάν μπορείτε να διατηρήσετε μια ανοιχτή γραμμή επικοινωνίας με τον θεραπευτή σας, ίσως να εκπλαγείτε από την ικανότητά σας να προσαρμόζεστε! Είναι επίσης φυσιολογικό να πενθείτε την απώλεια προσωπικής υποστήριξης, ειδικά εάν εσείς και ο θεραπευτής σας έχετε συνεργαστεί εκτός σύνδεσης στο παρελθόν. Είναι κατανοητό ότι μπορεί να υπάρξει απογοήτευση, φόβος και θλίψη από την απώλεια αυτού του τύπου σύνδεσης. Αυτά όλα τα πράγματα μπορείτε να αναφέρετε και στον θεραπευτή σας.\nΟρισμένες πλατφόρμες θεραπείας χρησιμοποιούν συνδυασμό μηνυμάτων, ήχου και βίντεο, ενώ άλλες είναι μια τυπική συνεδρία μέσω κάμερας web. Αν έχετε επιλογές, αξίζει να εξερευνήσετε ποιος συνδυασμός κειμένου, ήχου και βίντεο λειτουργεί καλύτερα για εσάς. Για παράδειγμα, εάν είστε αυτοαπομονωμένοι με την οικογένειά σας, μπορείτε να βασιστείτε στα μηνύματα πιο συχνά, ώστε να μην ακούγεται από κάποιον και να έχετε όσο χρόνο χρειάζεστε για να το γράψετε. Ή εάν έχετε εξαντληθεί από την απομακρυσμένη επικοινωνία και κοιτάζοντας μια οθόνη, η εγγραφή ενός ηχητικού μηνύματος μπορεί να σας φανεί καλύτερα Ένα από τα οφέλη της τηλεθεραπείας είναι ότι έχετε στη διάθεσή σας πολλά διαφορετικά εργαλεία. Να είστε ανοιχτοί στον πειραματισμό!


Το μεσημέρι της Κυριακής πραγματοποιήθηκε η συνεδρίαση της δημοτικής παράταξης “ΝΑΙ στη Θεσσαλονίκη” του Κωνσταντίνου Ζέρβα με την μορφή της τηλεδιάσκεψης. Στην συνεδρίαση μετέχει και ο Δρόσος Τσαβλής που αναμένεται να διαγραφεί.\nΤην συνεδρίαση συγκάλεσε ο δήμαρχος Θεσσαλονίκης μετά την άρνηση του κ. Τσαβλή να παραιτηθεί από πρόεδρος του δημοτικού συμβουλίου μετά από απαίτηση του Κ. Ζέρβα επειδή εμπλέκεται στην υπόθεση εμβολιασμών εκτός σειράς στο ίδρυμα Άγιος Παντελεήμονας.\nΣτην τοποθέτησή του ο δήμαρχος Θεσσαλονίκης έκανε λόγο για μια οδυνηρή διαδικασία. Ζήτησε έστω και την τελευταία στιγμή, κατά τη διάρκεια της τηλεδιάσκεψης, ο κ. Τσαβλής να παραιτηθεί ώστε να μην ακολουθήσει η διαδικασία διαγραφής του από την ομάδα.\nΟ Κ. Ζέρβας τόνισε ότι το ζήτημα είναι και πολιτικό και θέμα αρχής. Άλλωστε για αυτό ανέφερε και στην ανακοίνωση του δήμου οι αποπομπές Τσαβλή-Ακριτίδου έγιναν για λόγους ηθικής τάξεως.\nΑπευθυνόμενος στον κ. Τσαβλή, του είπε μεταξύ άλλων “δημοσίως ανέφερες πως εμβολίασες συγγενικά σου πρόσωπα από αδιάθετα εμβόλια. Γιατί δεν τηλεφώνησες να έλθει η βάρδια της καθαριότητας; Γιατί δεν κάλεσες να έλθει να εμβολιαστεί η βάρδια της δημοτικής αστυνομίας;”.\nΌπως αναφέρει το Αθηναϊκό και Μακεδονικό Πρακτορείο Ειδήσεων, μετά από ψηφοφορία, αποφασίστηκε ομόφωνα να διαγραφεί ο κ.Τσαβλής, με τον ίδιο να ψηφίζει λευκό.


Ταινία για τον ορειβάτη Μπογιάν Πετρόφ βραβεύτηκε στο Τρέντο - Πολιτισμός\nΗ ταινία "I'mHereAgain" για τον μεγάλο Βούλγαρο ορειβάτη Μπογιάν Πετρόφ (BoyanPetrov) βραβεύτηκε στο 69ο Φεστιβάλ του Τρέντο στην Ιταλία. Η ανακοίνωση έγινε από την ομάδα των δημιουργών της ταινίας, στην οποία απονεμήθηκε το βραβείο για την καλύτερη ταινία έρευνας και περιπέτειας.\nΗ ταινία ακολουθεί την προσπάθεια του Μπογιάν Πετρόφ για την ανάβασή του στην κορυφή Shisha Pangma, η οποία αποδείχθηκε η τελευταία κορυφή στην καριέρα του διαβητικού ορειβάτη. Εκεί ο Μπογιάν χάθηκε, ενώ το σώμα του δεν βρέθηκε, παρά την επιχείρηση διάσωσης, αναφέρει η εφημερίδα 24 Chasa. Η Shisha Pangma είναι 11η στον κατάλογο των κορυφών άνω των 8.000 μέτρων στις οποίες πάτησε ο Μπογιάν. Μετά από την ανάβαση της, ο Μπογιάν σκόπευε να ανέβει στην κορυφή Έβερεστ. Η ταινία σκηνοθετήθηκε από την Πόλι Γκέντσεβα και γυρίστηκε από τον καμεραμάν Κρασιμίρ Αντόνοφ.\nΒουλγαρική Ραδιοφωνία Πολιτισμός BoyanPetrov "I'mHereAgain" Μπογιάν Πετρόφ


Κρήτη: Επιχειρηματίας ωρύεται σε ξενοδοχείο επειδή του έκλεψε το Rolex του η καμαριέρα | Τι λες τώρα;\nHome \_ Ελλάδα \_ Κρήτη: Επιχειρηματίας ωρύεται σε ξενοδοχείο επειδή του έκλεψε το Rolex του η καμαριέρα\nΤι λες τώρα; 7 Φεβρουαρίου, 2018 5:35 ΜΜ\n«Θα μου δώσεις το όνομα; Αν ήσουν συνεργάσιμος θα μου έλεγες, έλα να μπούμε στις κάμερες του διαδρόμου, να δούμε ποιοι μπήκαν στο δωμάτιο σου», απευθύνεται φανερά εκνευρισμένος προς τον υπεύθυνο της ρεσεψιον, ο οποίος του απαντά ότι, «δεν υπάρχουν κάμερες στο ξενοδοχείο». «Ποια είναι τα ονόματα, ποιοι καθάρισαν το δωμάτιο μου, μπορείς να μου το πεις;» επιμένει ο επιχειρηματίας. «Δεν είναι στο χέρι μου» απαντάει ψύχραιμος ο υπάλληλος. Τότε ο ένοικος που υποστηρίζει ότι έπεσε θύμα κλοπής ανεβάζει ακόμα περισσότερο τον τόνο της φωνής του, ενώ το σκηνικό παρακολουθούν κι άλλοι πελάτες του ξενοδοχείου. «Φοβάσαι; Τι Φοβάσαι; Γιατί δεν μου λες “Ναι, θα σου δώσω τα ονόματα». Εσύ το πήρες; Δεν το πήρες εσυ. Γιατί δεν με βοηθάς; Θέλω να μου πεις, “να αυτό είναι το προσωπικό του ορόφου”. Γιατί δεν μου το λες; Μήπως είναι ανασφάλιστο; Μήπως είναι κλέφτες;»\nΞύλο πάνω σε πτήση γιατί μεθυσμένη Βρετανίδα άρχισε να χορεύει και να δείχνει το στήθος της


Καλώς ήλθατε στο Special Life – Autism | Special Life-Autism\nPosted by: mariatzemi on: Μαΐου 27, 2009\nΤο παρόν ιστολόγιο έχει ως στόχο την ενημέρωση γύρω από ζητήματα αυτισμού και διάχυτης αναπτυξιακής διαταραχής. Σκοπός μας είναι να ανοίξουμε ένα διάλογο γύρω από ένα ζήτημα το οποίο, ακόμα και σήμερα, για πολλούς από εμάς είναι «ταμπού».\nΔεν προτιθέμεθα να μιλάμε από καθέδρας: κι εμείς, όπως και πολλοί γύρω μας, μάθαμε με το «δύσκολο τρόπο» για τον αυτισμό. Γι’ αυτό και ζητάμε, κατά κύριο λόγο, τη συμμετοχή σας σε ένα διάλογο που απότερος στόχος του είναι η απομυθοποίηση και, εν τέλει, η πλήρης κοινωνική ένταξη των ατόμων αυτών.\nΚαλώς ήλθατε και πάλι.\nΕτικέτες: ΜΜΕ, αυτισμός, social media


Οι Βλάχοι μάς κλέβουν την (νεοφιλελεύθερη) απόλαυση- του Άκη Γαβριηλίδη – Void Network\nΟι Βλάχοι μάς κλέβουν την (νεοφιλελεύθερη) απόλαυση- του Άκη Γαβριηλίδη\nPublished on May 14, 2018 in Local movement\nΑυτή την κατάσταση υστέρησης, ο Κωστόπουλος, ακολουθώντας μία εδραιωμένη (ρατσιστική) γλωσσική πρακτική, την περιέγραψε ως «βλαχιά» από την οποία μας βοήθησε ο ίδιος να απαλλαγούμε.\nΗ διάγνωση του άλλοτε συνεργάτη του αντιθέτως δεν είναι τόσο αισιόδοξη: κατ’ αυτόν, το χάσμα αντί να μεγαλώνει μικραίνει· από τον «προθάλαμο της ιστορίας» και το «όχι ακόμα», που λέει και ο Τσακραμπάρτυ, κινδυνεύουμε να καταλήξουμε στο «ποτέ». Πάντως τα τελευταία χρόνια πήγαν χαμένα, και ιδίως η τελευταία δεκαετία όπως δηλώνεται από τον τίτλο· δεν ήταν χρόνια προσέγγισης του «ευρωπαϊκού υπερεγώ» (Σταυρακάκης), αλλά ακόμη μεγαλύτερης απομάκρυνσης απ’ αυτό.\nΤο Edito του Γεωργελέ, το οποίο κατά τα άλλα ανακυκλώνει και ανασυνδυάζει γνωστά και τετριμμένα θέματα από την επιχειρηματολογία του εκσυγχρονιστικού χώρου, είναι ενδιαφέρον για τον εξής λόγο: δείχνει εμπράκτως ότι ο λαϊκισμός δεν είναι το αντίθετο του ελιτισμού· μπορεί να συνυπάρχει με αυτόν, και να συναπαρτίζουν έναν ελιτιστικό λαϊκισμό.\nΤο κείμενο αυτό ως προς τη δόμησή του ακολουθεί τα τυπικά στοιχεία του λαϊκιστικού λόγου: πρώτα απ’ όλα, είναι αντισυστημικό· αποκλειστικός στόχος της πολεμικής του είναι το σύστημα, το «ελληνικό σύστημα εξουσίας» –η λέξη σύστημα απαντά 11 (!) φορές στη σχετικά σύντομη έκτασή του, συνοδευόμενη και από άλλα επίθετα όπως «παρασιτικό», «χρεοκοπημένο», «παλιό» κ.ο.κ.\nΑυτό το «σύστημα» είναι η αιτία όλων των δεινών· αλλά δεν μας εξηγείται πουθενά από πού προέκυψε το ίδιο το σύστημα, εάν αυτό έχει κάποια αιτία. Προφανώς το σύστημα είναι causa sui, είναι από μόνο του αιτία του εαυτού του. Ως τέτοιο, αντιπαραβάλλεται προς την «κοινωνία», και μάλιστα σε μια λογική μάχης, πολεμικού μετώπου:\n“Το 2010, το ελληνικό σύστημα εξουσίας έδωσε τον νυν υπέρ πάντων αγώνα. Και τον κέρδισε. Ηττημένη ήταν η ελληνική κοινωνία.”\nΗ σχέση «συστήματος» – «κοινωνίας» είναι ξεκάθαρα σχέση εκμετάλλευσης (της δεύτερης από το πρώτο). Ο Γεωργελές δεν χρησιμοποιεί βέβαια πουθενά αυτόν τον μαρξιστικής προέλευσης όρο. Ωστόσο, το αφήγημά του μιλάει ακριβώς γι’ αυτό: για μια κατάσταση όπου μια μειοψηφία αθέμιτα αξιοποιεί την πλεονεκτική της θέση και αποκτά υλικά και συμβολικά οφέλη απομυζώντας το σύνολο.\nΑλλά κάθε αφήγημα εκμετάλλευσης, είθισται να συνοδεύεται και από μία θεωρία επανάστασης, ή κάποια άλλη μεσσιανική προσδοκία λύτρωσης. Εδώ δεν υπάρχει τίποτε τέτοιο· υπάρχει ένα προφητικό κήρυγμα που ψέγει και καταγράφει σχετλιαστικά τη ραστώνη, την αδιαφορία και την αδράνεια των υφιστάμενων την εκμετάλλευση, χάρη στην οποία το «σύστημα» εξακολουθεί να θριαμβεύει ανενόχλητο. Και μάλιστα σε έναν αγώνα διμέτωπο: διότι απέναντί του δεν έχει μόνο την [ελληνική] «κοινωνία», αλλά και έναν εξωτερικό αντίπαλο, ο οποίος είναι οι δανειστές. Σε ένα σημείο βέβαια το κείμενο υπονοεί ότι ο εχθρός αυτός δεν είναι πραγματικός, αλλά τον «εφηύρε» το «πελατειακό κράτος» ώστε «να καμουφλάρει την αιτία της χρεοκοπίας και να διασωθεί». Αλλού όμως αποδέχεται ως απολύτως υπαρκτή αυτή την αντιπαλότητα:\n“Ο σκληρός πυρήνας του πελατειακού κράτους (…) έκανε με τους δανειστές μια περισσότερο επωφελή για τα συμφέροντά του συμφωνία: Διαπραγματεύτηκε την επιβίωσή του κερδίζοντας τη διατήρηση του παρασιτικού συστήματος και σε αντάλλαγμα αποδέχτηκε πρόθυμα όλους τους όρους εξασφάλισης των δανειστών (…). Οι εταίροι, απηυδισμένοι από την πολύχρονη προσπάθεια να πείσουν για μεταρρυθμίσεις μια χώρα που αρνείται να αλλάξει, διασφάλισαν τα συμφέροντά τους κυνικά και μας εγκατέλειψαν”. (Οι υπογραμμίσεις δικές μου).\nΤο σύστημα λοιπόν είναι ανίκητο: κατάφερε να οδηγήσει τους Ευρωπαίους εταίρους στην παραίτηση και τη συνθηκολόγηση, και ακριβώς το ίδιο επέτυχε με την ελληνική κοινωνία. Πώς συνέβη αυτό το θαύμα; Πού βρήκε τη δύναμη; Το σύστημα φαίνεται είναι ο ίδιος ο θεός (πράγμα αναμενόμενο εξάλλου, εφόσον είναι causa sui). Ή ο διάβολος –μικρή διαφορά έχει. Πάντως είναι ένα υποκείμενο με υπεράνθρωπη και υπεριστορική ισχύ.\nΤο άρθρο αυτό νομίζω ότι πιστοποιεί ακόμα μια φορά τα αδιέξοδα όποιου επιχειρεί να αρθρώσει με κάποια πειστικότητα έναν πολιτικό λόγο με όρους νεοφιλελευθερισμού (ή πάντως αντι-αντι- νεοφιλελευθερισμού). Οι ανυπέρβλητες αντινομίες στις οποίες προσκρούει, το καθεστώς της ατέλειωτης καταγγελιολογίας και ψόγου χωρίς δυνατότητα λύτρωσης στο οποίο περιπίπτει, νομίζω ότι συνδέεται με το γεγονός ότι ο λόγος αυτός, για να ακουστεί, αναγκάζεται να μιμηθεί τα σχήματα αυτών που επιλέγει ο ίδιος ως αντιπάλους του (του λαϊκισμού, αλλά και του μαρξισμού, ή πάντως του «κοσμοθεωρητικού μαρξισμού» όπως λέει και ο Μίχαελ Χάινριχ), τα οποία όμως κάποια στιγμή αντιβαίνουν προς το περιεχόμενο των θέσεων που θέλει ο λόγος αυτός να εκφράσει και τον οδηγούν σε παράλυση.\nΠραγματικά, αν το ερμηνευτικό σχήμα του Γεωργελέ είναι, όπως δείξαμε, παράλογο, αυθαίρετο και καθόλου πειστικό, το ίδιο ισχύει κατά μείζονα λόγο για την πρακτική δραστικότητα του λόγου του. Διότι σε αυτό το εφιαλτικό τοπίο που σκιαγραφεί, ρητά και επανειλημμένα δηλώνει ο ίδιος ότι όσοι αντιστέκονται –ή μάλλον, όσοι απλώς συνειδητοποιούν και συμμερίζονται το πρόβλημα όπως το ορίζει αυτός- είναι μία φωτισμένη μειοψηφία. Ο αρθρογράφος, και οι –ελάχιστοι- ομοϊδεάτες του, είναι φωνές βοώντων εν τη ερήμω· είναι οι σοφοί που ορούν τα προσιόντα, ή μάλλον τα ήδη προσελθόντα και παρόντα, για τα οποία όμως ο πολύς λαός παραμένει ανυποψίαστος, αν δεν τα επικροτεί κιόλας.\nΑυτό είναι φανερό σε πολλές διατυπώσεις, όπως π.χ. οι εξής:\n«κανείς δεν βλέπει πραγματικά αυτό που πρέπει να δει».\n«Κανείς δεν θα θυμάται ότι το πρόβλημα που είχαμε ήταν να αλλάξει η χώρα».\n«Όποιοι, λίγοι, πολιτικοί προσπάθησαν να ψελλίσουν την αλήθεια και να οδηγήσουν την Ελλάδα στην έξοδο από την κρίση, εφαρμόζοντας έστω και σπασμωδικά τις αναγκαίες αλλαγές, στοχοποιήθηκαν»\n«Όλο το παλιό σύστημα εξουσίας, οικονομικό και πολιτικό, πιέζει αφόρητα τους λίγους πολιτικούς της ΝΔ και της Κεντροαριστεράς που επιμένουν να περιγράφουν σκοτεινό το μέλλον, αν δεν αλλάξουμε πορεία».\nΑυτή όμως η ολιγαρχική επιμονή του Γεωργελέ, από ένα σημείο και πέρα αρχίζει να υπονομεύει και να εμφανίζει ως αδικαίωτη την επιλογή του να αποκαλεί τους αντιπάλους τού συστήματος «κοινωνία». Δεν μπορεί αυτοί που βιώνουν την εκμετάλλευση και τον παρασιτισμό του «συστήματος» να είναι «λίγοι» –ή και κανείς- και ταυτόχρονα να είναι το σύνολο.\nΓια να πούμε το ίδιο με άλλα λόγια: αν είναι ορθή αυτή η περιγραφή της κατάστασης, δηλ. αν το «σύστημα» απομυζά, παρασιτεί, υπονομεύει οποιαδήποτε βελτίωση, τότε πώς εξηγείται ότι η «κοινωνία» μένει τόσο αδρανής και τα δέχεται όλα αυτά; Διότι η αδράνεια της κοινωνίας, και η απερίφραστη διάψευση της ελπίδας ότι μπορεί να υπάρξει αντίδραση –αλλά και της ίδιας της εντύπωσης ότι υπήρξε ποτέ στο παρελθόν τέτοια αντίδραση- αποτελεί εξίσου βασικό μέλημα του κειμένου.\n“Όσο το πολιτικό σύστημα αντιστέκεται σε κάθε απόπειρα αλλαγής και χρεώνει το κόστος στην κοινωνία, καμιά βίαιη αντίδραση δεν πρόκειται να συμβεί. Δεν υπήρχε καμία «αυθόρμητη, λαϊκή αντίσταση» το 2010, παρά μόνο η αντίδραση της νομενκλατούρας, η «επανάσταση των βολεμένων». Αφού το χρεοκοπημένο σύστημα εξουσίας προφυλάσσει ικανοποιητικά τα κεκτημένα του, σταμάτησαν οι διαδηλώσεις.”\nΟ ισχυρισμός αυτός είναι απλώς ακατανόητος με βάση τις ίδιες τις προκείμενες του άρθρου. Πώς και γιατί προεξοφλείται με τόση βεβαιότητα το τι πρόκειται να συμβεί; Εάν το «σύστημα» χρεώνει το κόστος στην «κοινωνία», πώς εξηγείται ότι αυτή η τελευταία δεν αντιδρά; Λογικά το ακριβώς αντίθετο θα έπρεπε να συμβαίνει. Εκτός και αν υποθέσουμε ότι η «κοινωνία» αυτή είναι μία κοινωνία ηλιθίων, εκ των οποίων κανείς δεν κατάφερε να καταλάβει αυτό που συνέλαβε ο κ. Γεωργελές. Ή, βεβαίως, εκτός αν υποθέσουμε ότι η «κοινωνία» δεν είναι ένα μονολιθικό πράγμα με ενιαία συμφέροντα που υφίσταται παθητικά τη φθοροποιό δράση της «παρασιτικής κομματοκρατίας», αλλά είναι η ίδια επιμερισμένη, κομματιασμένη, διχασμένη. Αλλά την υπόθεση αυτή ο Γεωργελές αρνείται έστω να τη σκεφτεί. Διότι αυτό θα υπονόμευε το λαϊκισμό του και δεν θα του επέτρεπε να συνεχίσει να χρησιμοποιεί τη διάκριση «οι λίγοι και προνομιούχοι/ οι πολλοί και αδύνατοι», η οποία του είναι εξίσου απαραίτητη για το σχήμα του.\nΚαμία λοιπόν «γνήσια» εξέγερση δεν έγινε ποτέ, μας λέει, και αν νομίζετε κάτι τέτοιο απατάσθε: το 2010 απλώς «οι προνομιούχοι εξεγέρθηκαν για να διατηρήσουν τα προνόμιά τους».\nΑλλά αν ήταν ήδη προνομιούχοι, εναντίον ποίου εξεγέρθηκαν; Αφού αυτοί είχαν την εξουσία.\nΜήπως εναντίον της κοινωνίας;\nΕν τοιαύτη όμως περιπτώσει, ποιοι είναι «η κοινωνία»; Οι δημιουργικοί ατομικοί επιχειρηματίες;\nΑν ελάχιστοι κατανοούν την αναγκαιότητα των «μεταρρυθμίσεων», τότε πώς αυτοί οι ελάχιστοι είναι «η κοινωνία»; Και εδώ έχουμε τον ίδιο «διπλό δεσμό», την ίδια σχιζοφρένεια: η κοινωνία είναι το όνομα της απόλυτης αθωότητας και καλοσύνης, η αντιδιαστολή και το θύμα της δαιμονικής δράσης της κομματοκρατίας, και ταυτόχρονα είναι ένα κοπάδι προβάτων. Ως θύματα, τα πρόβατα αυτά στερούνται κάθε ενοχή, αλλά για τον ίδιο λόγο στερούνται και την ικανότητα να δράσουν πολιτικά. Δεν καταλαβαίνουν τίποτε, δεν αντιδρούν, δεν εξεγείρονται, ούτε προβλέπεται να κάνουν κάτι τέτοιο στο μέλλον.\nΑυτές οι ανυπέρβλητες αντιφάσεις νομίζω ότι δείχνουν και τα όρια οποιασδήποτε επίδοξης πολιτικής παρέμβασης στην Ελλάδα με όρους νεοφιλελευθερισμού. Ο φιλελευθερισμός, οικονομικός, πολιτικός, πολιτιστικός ή οποιοσδήποτε άλλος, είναι ξένο σώμα για το χώρο της ελληνικής δεξιάς ή/ και του αντικομμουνισμού, και κατά τα φαινόμενα θα συνεχίσει να παραμένει απλώς στο λόγο τους ως μία επιδερμική αναφορά, ως ένας ευφημισμός, και όχι ως μία ουσιαστική και στοιχειωδώς συνεκτική επίκληση αρχών.\nTags: NeoliberalismΘέαμαΚαθημερινή ΖωήΜέσα Μαζικής Ενημέρωσηςνεοφιλελευθερισμός\nPrevious Story Previous post: Mindfulness in an age of distraction- by Theodore Richards\nNext Story Next post: Palestine, mon amour- by Alfredo M. Bonanno


Διαμερίσματα Προς Πώληση στην Πάφο | Πωλήσεις Διαμερισμάτων | GoGordian\nΑναζητάτε διαμέρισμα προς πώληση στην Πάφο; Η GoGordian Real Estate, με πολυετή εμπειρία στις πωλήσεις ακινήτων στην Κύπρο, διαθέτει για εσάς μια μεγάλη ποικιλία από διαμερίσματα ενός, δύο ή τριών υπνοδωματίων, ικανά να καλύψουν κάθε σας ανάγκη.\nΒρείτε Το Ιδανικό Για Εσάς Διαμέρισμα Προς Πώληση στην Πάφο\nΨάχνετε ένα διαμέρισμα για αγορά στην Πάφο για να ζήσετε με την οικογένειά σας ή ένα διαμέρισμα για να το ενοικιάσετε σε κάποιον τρίτο, κερδίζοντας έτσι ένα σταθερό μηνιαίο εισόδημα;\nΗ ομάδα της GoGordian Real Estate γνωρίζει καλύτερα απ’ όλους τον κλάδο πωλήσεων ακινήτων στην Κύπρο. Με αφοσίωση στις ανάγκες των πελατών μας, θα σας βοηθήσουμε να βρείτε και να αγοράσετε το διαμέρισμα των ονείρων σας στην Πάφο.\nΕπιπλέον, η αξία των διαμερισμάτων στην Πάφο τείνει να αυξάνεται χρόνο με το χρόνο. Επομένως, η αγορά ενός διαμερίσματος στην Πάφο θεωρείται πολύ καλή επένδυση, που θα σας αποφέρει πολλά οικονομικά οφέλη μακροπρόθεσμα.\nΗ Πάφος είναι η ιδανική πόλη για αγορά διαμερίσματος καθώς είναι μια παραλιακή πόλη με πολύ τουρισμό αλλά και ένα ευρύ φάσμα επιλογών σε εστιατόρια και μπαρς. Οι παραλίες, η κοντινή απόσταση στα βουνά και το εύκρατο μεσογειακό κλίμα είναι μερικά επιπλέον κίνητρα για να επενδύσετε σε ένα διαμέρισμα στην Πάφο.\nΠεριηγηθείτε στην ιστοσελίδα μας και τα μέσα κοινωνικής δικτύωσης για να βρείτε το κατάλληλο για εσάς διαμέρισμα προς πώληση στην Πάφο.


διεθνή / . / 21.02.2012\nΤα πανεπιστήμια, από τα οποία ξεκίνησε το κάλεσμα, ανταποκρίθηκαν. Οι φοιτητές οργάνωσαν και συμμετείχαν σε κλεισίματα σχολών και διαδηλώσεις στα προαύλια και στους δρόμους της πόλης. Ο προσανατολισμός που παίρνει το φοιτητικό κίνημα εκφράστηκε με το σύνθημα «Εμείς οι φοιτητές μαζί με τους εργάτες θα ολοκληρώσουμε την επανάσταση» και τις προτάσεις για συντονισμό με τα συνδικάτα. Αυτοί που κινητοποιήθηκαν τελείως αιφνιδιαστικά (και για τους ίδιους τους διοργανωτές) ήταν οι μαθητές. Εκατοντάδες σχολεία έκλεισαν και χιλιάδες μαθητές διαδήλωσαν στους δρόμους υπέρ της επανάστασης.\nΑυτό που δεν πέτυχε ήταν ο στόχος να γίνει γενική πολιτική απεργία για την πτώση του στρατιωτικού συμβουλίου. Όπως εξηγούν αγωνιστές του εργατικού κινήματος, οι περισσότεροι εργαζόμενοι συμμετέχουν ως «μονάδες» στις κεντρικές πολιτικές διαδηλώσεις, απεργούν συλλογικά για τα συγκεκριμένα αιτήματά τους, αλλά διστάζουν να συνδυάσουν τις δύο δράσεις. Έτσι φάνηκε και πάλι η έλλειψη πολιτικού κόμματος και μαζικών οργανώσεων της εργατικής τάξης. Οι δυνάμεις της Αριστεράς δεν έχουν επαρκείς δεσμούς με τους εργαζόμενους και η Ομοσπονδία Ανεξάρτητων Συνδικάτων, που επιχειρεί να στηρίξει τις πολιτικές μάχες, ενώ εκπροσωπεί 2 εκατομμύρια εργαζόμενους, δεν έχει ακόμα τη δυνατότητα να κινητοποιεί τα μέλη της.\nΟι πιο έμπειροι επαναστάτες στο αιγυπτιακό κίνημα, αν και δούλεψαν για την απεργία, αναγνώρισαν τις δυσκολίες και αντιμετώπισαν την προσπάθεια ως μια πρώτη «πρόβα», καθώς η γενική απεργία ήταν «άγνωστη λέξη» μέχρι πρότινος στην Αίγυπτο. Και μόνο η προσπάθεια να προπαγανδιστεί η ιδέα θεωρείται βήμα μπροστά. Ακόμα και απέναντι στην ανοργάνωτη εργατική τάξη έγινε φανερός ο τρόμος του καθεστώτος: Ο στρατός κατέλαβε κρίσιμες θέσεις σε όλο το Κάιρο. Στελέχη των Επαναστατών Σοσιαλιστών και μέλη επαναστατικών ομάδων προσήχθησαν σε αστυνομικά τμήματα από ασφαλίτες τη μέρα της απεργίας. Η κυβέρνηση, τα ισλαμικά και τα φιλελεύθερα κόμματα, οι ηγεσίες της ισλαμικής και της χριστιανικής εκκλησίας, τα ΜΜΕ, τα καθεστωτικά συνδικάτα συντονισμένα καλούσαν τους Αιγύπτιους να μείνουν στις δουλειές τους και προειδοποιούσαν για το «χάος» και την «καταστροφή» που θα φέρει η γενική απεργία…


Με το εμβόλιο που ανακάλυψε, αλλά και τη δουλεία του στο Δεύτερο Παγκόσμιο Πόλεμο, έσωσε χιλιάδες ζωές\nΣαν σήμερα το 1883, γεννήθηκε στην πόλη Πρζερόβ της Αυστροουγγαρίας (σημερινή Τσεχία), ο Ρούντολφ Στέφαν Βέιγκλ. Σήμερα τον ευχαριστούμε για το πρώτο αποτελεσματικό εμβόλιο κατά του επιδημικού τύφου.\nΞεκίνησε να σπουδάζει βιολογία στο Πολωνικό Πανεπιστήμιο Λιόβ και διορίστηκε ως παρασιτολόγος στον Πολωνικό Στρατό το 1914. Καθώς εκατομμύρια στην ανατολική Ευρώπη μαστίζονταν από τύφο, ο ίδιος αποφάσισε ότι έπρεπε κάτι να κάνει.\nΟι ψείρες του σώματος ήταν γνωστό ότι μεταφέρουν τα βακτήρια που προκαλούσαν τον τύφο, έτσι ο Ρούντολφ Βέιγκλ πήρε το παράσιτο στο εργαστήριο του για να το μελετήσει.\nΗ καινοτόμος έρευνά του, του αποκάλυψε πώς να χρησιμοποιήσει τις ψείρες για να πολλαπλασιάσει τα θανατηφόρα βακτήρια τα οποία μελέτησε για δεκαετίες με την ελπίδα να δημιουργήσει ένα εμβόλιο. Τελικά, το 1936, το εμβόλιο του Ρούντολφ Βέιγκλ χρησιμοποιήθηκε με επιτυχία στον πρώτο άνθρωπο.\nΌταν η Γερμανία κατέλαβε την Πολωνία κατά το ξέσπασμα του Δεύτερου Παγκοσμίου Πολέμου, ο ίδιος άνοιξε ένα εργοστάσιο παραγωγής εμβολίων. Χρησιμοποίησε την εγκατάσταση για να προσλάβει φίλους και συναδέλφους που κινδυνεύαν να διωχθούν υπό το νέο καθεστώς.\nΥπολογίζεται ότι 5.000 άνθρωποι σώθηκαν εξαιτίας του κατά τη διάρκεια της κατοχής στην Πολωνία, τόσο λόγω των άμεσων προσπαθειών του να προστατεύσει τους γνωστούς του, όσο και των χιλιάδων δόσεων εμβολίων που διανεμήθηκαν σε εθνικό επίπεδο.\nΣήμερα, ο Ρούντολφ Βέιγκλ επαινείται ευρέως για το επιστημονικό, αλλά και για το ανθρώπινο του έργο. Το έργο του έχει τιμηθεί όχι με μία αλλά με δύο υποψηφιότητες για Νόμπελ.\nΑπό τη μελέτη μιας μικροσκοπικής ψείρας μέχρι τη διάσωση χιλιάδων ανθρώπινων ζωών, η ακούραστη δουλειά του στον κόσμο επηρεάζει μέχρι και εμάς, σήμερα.\nΧρόνια Πολλά, Ρούντολφ Βέιγκλ!


“ΜΙΑ ΑΠΑΝΤΗΣΗ ΓΙΑ ΤΟ ΠΕΡΙΒΑΛΛΟΝ ΣΤΗΝ ΚΕΝΤΡΙΚΗ ΕΥΒΟΙΑ” (ΤΟΥ ΝΙΚΟΥ ΦΡΑΤΖΗ) – Psaxna.gr\n“ΜΙΑ ΑΠΑΝΤΗΣΗ ΓΙΑ ΤΟ ΠΕΡΙΒΑΛΛΟΝ ΣΤΗΝ ΚΕΝΤΡΙΚΗ ΕΥΒΟΙΑ” (ΤΟΥ ΝΙΚΟΥ ΦΡΑΤΖΗ)\nΤο νερό είναι πολύτιμο αγαθό όχι μόνο για τη ζωή που μας δίνει αλλά και για την ομορφιά του.\nΟι πηγές και τα αποθέματα πόσιμου νερού λιγοστεύουν λόγω κοινωνικών και οικολογικών\nεξελίξεων: Από την αλόγιστη χρήση, την αύξηση της ζήτησης στις πόλεις, τη μόλυνση των\nυπογείων νερών που μειώνουν την ποιότητά του, την ξηρασία που εντείνεται λόγω κλιματικών\nΟι πρόσφατες ανακοινώσεις του Πανελλήνιου Κέντρου Οικολογικών Ερευνών(ΠΑΚΟΕ) για την\nποιότητα του πόσιμου νερού στη Χαλκίδα, Μεσσαπία ,Ωρωπό, Τανάγρα απλά ήρθε να\nεπιβεβαιώσει και να μας θυμίσει το πρόβλημα που επιμελώς οι τοπικοί άρχοντες το κρύβουν.\nΜερικοί από τους παραπάνω δημάρχους κάτι ψέλλισαν για να ρίξουν στάχτη στα μάτια των\nΤην πιο περίεργη στάση κρατάει η ΔΕΥΑΧ.\nΟι υπεύθυνοι του δήμου Χαλκιδέων δεν μπήκαν καν στο κόπο να απαντήσουν, όταν οι αναλύσεις\nτου ΠΑΚΟΕ δίνουν 5,8ppm εξασθενές χρωμίο στη δεξαμενή της ΔΕΥΑΧ και 9,6ppm στην\nΤο όριο που τέθηκε στην Καλιφόρνια για το εξασθενές χρώμιο στο πόσιμο νερό είναι 0,02ppm.\nΗ διυπουργική απόφαση του 2010 ορίζει σαν όριο τα 3ppm εξασθενούς χρωμίου στα απόβλητα\nτων βιομηχανιών που πέφτουν στον Ασωπό.\nΕίναι βουβή και η αντιπολίτευση του δήμου! ΓΙΑΤΙ;\nΣτο δήμο Διρφύων Μεσσαπίων που μαζί με το δήμο Χαλκιδέων καλύπτουν την περιοχή του\nυδατικού διαμερίσματος 07-24 τις κεντρικής Εύβοιας. Επίσης δεν γνωρίζουν τίποτα.\nΟι δήμος Διρφύων Μεσσαπίων και κυρίως τα Μεσσάπια αποτελούν περιβαλλοντική μαύρη τρύπα.\nΗ απόφαση του Ε τμήματος του συμβουλίου της επικράτειας (975 και 976/2015) το Μάιο του\n2015, μετά την προσφυγή στο ΣΤΕ του Δήμου το 2011, αναφέρεται στην ύπαρξη βαρέων\nμετάλλων και άλλων ρύπων, ρίχνοντας την ευθύνη σε συγκεκριμένες επιχειρήσεις και\nδραστηριότητες στην περιοχή καλώντας τα αρμόδια υπουργεία για τη λήψη των αναγκαίων\nπροληπτικών και κατασταλτικών μέτρων,είτε γενικών είτε ατομικών!!\nΑποτελέσματα έρευνας του Γεωπονικού Πανεπιστημίου αλλά και του Καποδιστριακού\nτεκμηρίωσαν τη ρύπανση με βαρέα μέταλλα.\nΑκόμη,σύμφωνα με στοιχεία του Υπουργείου Ανάπτυξης ο συγκεκριμένος υδροφόρος ορίζοντας\n(07-24),εκτός από τη χημική ρύπανση είναι εμπλουτισμένος με τεράστια φορτία μολυσματικών\nρύπων και είναι επικίνδυνος για τη δημόσια υγεία.\nBOD 10000 τον/έτος ,ολικό άζωτο 4000τόν/έτος, ολικό φώσφορο 1150τόν/έτος. Όταν στον Ασωπό\nBOD 100 τον/έτος, ολικό άζωτο 600τον/έτος, ολικό φώσφορο 300τον/έτος.\nΗ περιφέρεια Στερεάς Ελλάδας ανέλαβε πρωτοβουλία για την εξυγίανση του Ασωπού.\nΤα ερωτήματα που μπαίνουν είναι :\n– Γιατί δεν ασχολήθηκε με τη Μεσσαπία;\n– Οι σύμβουλοι στην περιφέρειας δεν έθεσαν το θέμα;\nΌταν υπάρχει καταδίκη της Ελλάδας από το Ευρωπαϊκό Δικαστήριο για βαρέα μέταλλα στη\nΜεσσαπία στις 10 Σεπτεμβρίου 2009. Όταν υπάρχει και δεύτερη καταδίκη στις 24 Απριλίου 2015\nγια τη ρύπανση των υπόγειων υδάτων με νιτρικά ιόντα (>50mg/l) και απουσία μέτρων από την\n– Γιατί ο δήμαρχος Διρφύων Μεσσαπίων δεν θέτει το θέμα και δε ζητάει χρηματοδότηση για άμεσες\nδράσεις αποκατάστασης ;\nΝα του θυμίσω ότι το υπουργείο περιβάλλοντος είχε εξαγγείλει οχτώ μέτρα για την εξυγίανση της\nπεριοχής με συγκεκριμένο χρονοδιάγραμμα υλοποίησης .\n-Η Μεσσαπία μήπως είναι αυτόνομη περιοχή και δεν ασχολείται με τις θέσεις του υπουργείου ;\nΟ Δήμος έχει όλα τα στοιχεία για τη μόλυνση της περιοχής αλλά δεν κάνει τίποτα!!\nΣκέφτηκε όμως κάτι πρωτότυπο!\nΝα συμμετάσχει στο πρόγραμμα FERMIGRATE που αφορά τη μόλυνση των υπόγειων υδάτων από\nβαρέα μέταλλα στην περιοχή της Βαλκανικής Μεσογείου.\nΓενικότερος στόχος αυτού του προγράμματος είναι η συνεισφορά στην επιστήμη, την ενημέρωση\nκαι ευαισθητοποίηση του συνόλου των ενδιαφερομένων!!\nΌλα αυτά δείχνουν ότι η τραγωδία είναι σε εξέλιξη.\nΟι πολίτες και οι φορείς που θέσαμε το πρόβλημα της ρύπανσης, πρέπει να πάρουμε την\nπρωτοβουλία για τη διαμόρφωση μιας πρότασης, για βιώσιμη διαχείριση των τοπικών αποθεμάτων\nνερού, με συμμετοχή όλων των πολιτικών φορέων και πολιτών.\nΟ αγώνας πού δόθηκε για να σταματήσει η καταστροφή του περιβάλλοντος και να σχεδιαστεί ένα\nκαλύτερο μέλλον,διαστρεβλώθηκε επικρατώντας συγκεκριμένα συμφέροντα που επέβαλαν και πάλι\nτο νόμο της σιωπής.\nΑς ξεφύγουμε από τις παραδοσιακές τοπικές αντιλήψεις .\nΝα προχωρήσει η διαδημοτική συνεργασία και να ξεφύγουμε από το παρελθόν της απόλυτα\nτοπικής και τοπικιστικής αντίληψης αντιμετώπισης περιβαλλοντικών ζητημάτων για τα οποία οι\nλύσεις είναι σύνθετες .\n-Πρέπει να επεκταθεί άμεσα το πρόγραμμα του παρατηρητηρίου για την προστασία του Ασωπού\nκαι στην κεντρική Εύβοια.\n-Να προχωρήσει άμεσα ο αποχαρακτηρισμός της Δίρφυς από μεταλλευτική ζώνη σε περιοχή\nαυστηρής περιβαλλοντικής προστασίας προστατεύοντας τα υδάτινα αποθέματα της περιοχής μας.\nΜια ενδεχόμενη λύση για την υδροδότηση της κεντρικής Εύβοιας τις επόμενες δεκαετίες είναι η\nδημιουργία φράγματος στην περιοχή της Στενής.\nΥπάρχει ήδη άτυπη προμελέτη .Αν εκμεταλλευτούμε την οδηγία πλαίσιο 2000/60/εκ για τα νερά\nκαι την οδηγία 2007/60/εκ για την αξιολόγηση και τη διαχείριση των κινδύνων πλημμύρας μπορεί\nνα εξασφαλισθεί χρηματοδότηση από ευρωπαϊκά προγράμματα.\n-Το φράγμα μπορεί να προσφέρει καθαρό νερό με χαμηλό κόστος σε όλη τη κεντρική Εύβοια.\n-Να απαλλάξει το Ληλάντιο από το φόβο μιας πλημμύρας .\n-Να εμπλουτισθεί ο υδροφόρος ορίζοντας.\nΗ περιφέρεια Στερεάς ας πάρει την πρωτοβουλία και πιστεύω ότι εκπρόσωποι από όλες τις\nπολιτικές ομάδες θα στηρίξουν μια προταση που αφορά το μέλλον της περιοχής.\n24 Μαΐου 2016 at 21:04\nΚύριε Φραντζή σε ένα τμήμα της ανάρτησή σας αναφέρεστε και στης πρόσφατες ανακοινώσεις του Πανελλήνιου Κέντρου Οικολογικών Ερευνών (ΠΑΚΟΕ), το οποίο λέτε πως μας επιβεβαιώνει και μας θυμίζει το πρόβλημα που επιμελώς οι τοπικοί άρχοντες το κρύβουν.\nΣτην ανακοίνωσή του λοιπόν το ΠΑΚΟΕ ( Σχετ.: Το υπ’ αριθμ. πρωτ. 7987/26-11-2015 έγγραφό του ) λέει πως στο δήμο μας Διρφύων Μεσσαπίων και στα πιο κάτω σημεία ( αορίστως Εκκλησία και Πτηνοτροφείο ) μέτρησε τις πιο κάτω περιεκτικότητες εξασθενούς χρωμίου\nΔημαρχείο Μεσσαπίων 5,8\nΓυμνάσιο Μεσσαπίων 3,3\nΦούρνος «Μεσάλι» 3,3\nΠτηνοτροφείο (Ψαχνά) 8,3\nΣας γνωρίζω πως έχω αναθέσει σε δικηγόρο να προβεί σε μήνυση προς το ΠΑΚΟΕ για διασπορά ψευδών ειδήσεων σχετικά με την περιεκτικότητα εξασθενούς χρωμίου στο νερό ύδρευσης του Δήμου μας\nΣτο διαδίκτυο διάβασα όλα τα έγγραφα διαμαρτυρίας και διάψευσης προς το ΠΑΚΟΕ , από τους δημάρχους Ερέτριας , Τανάγρας , Ωρωπού και Διρφύων Μεσσαπίων .\nΟ δήμαρχός μας Κύριος Ψαθάς αμέσως μετά την ανακοίνωση του ΠΑΚΟΕ εξέδωσε ανακοίνωση για την ποιότητα του νερού μας στηριζόμενος σε πρόσφατες αναλύσεις των αναλυτικών εργαστηρίων Αθηνών (με εξασθενές χρώμιο μη ανιχνεύσιμο, δηλαδή μικρότερο του 0,5 μικρογραμμάρια ανά λίτρο ) με τα οποία έχει ετήσια σύμβαση.\nΠροσωπικά έκανα λείψει από βρύση του Γυμνασίου Ψαχνών και έστειλα σε άλλα εργαστήρια Αθηνών του ΑΝΔΡΈΟΥ, των οποίων τα αποτελέσματα έστειλα ηλεκτρονικά στο δήμο μας και επιβεβαιώθηκε ότι το εξασθενές χρώμιο είναι μη ανιχνεύσιμο, δηλαδή μικρότερο του 0,5 μικρογραμμάρια ανά λίτρο .\nΥ.Γ. Στη δικηγόρο μου ανέθεσα να έρθει σε επικοινωνία με τους πιο πάνω θιγόμενους δήμους και να διερευνήσει την πρόθεσή τους να στηρίξουν την αγωγή μου.\n26 Μαΐου 2016 at 04:24\nΚύριε Φραντζή σε ένα τμήμα της ανάρτησή σας αναφέρεστε σε αποφάσεις Ε τμήματος του συμβουλίου της επικράτειας (975 και 976/2015) κ.α που αφορούν την ποιότητα του νερού της πόλης μας .\nΘα μας ενημερώνατε καλλίτερα αν είχατε την δυνατότητα να αναρτήσετε αυτές της αποφάσεις.\nΣας ευχαριστούμε για το κόπο που θα κάνετε\n26 Μαΐου 2016 at 06:52\nΣτΕ: Διατάσσει τη λήψη μέτρων προστασίας για τον Ασωπό και τα Ψαχνά Ευβοίας\n'..οι αιτήσεις των επίμαχων Δήμων είχαν κατατεθεί στο ΣτΕ το 2011 και οι σχετικές αποφάσεις του Ε΄ Τμήματος του Συμβουλίου της Επικρατείας (975 και 976/2015) εκδόθηκαν τώρα…'\nΠαναγιώτης Τσιμπούκης 20/05/2015 http://www.protothema.gr/greece/article/477696/ste-diatassei-ti-lipsi-metron-prostasias-gia-ton-asopo-kai-ta-psahna-euvoias/\n(Πολλα αρθρα για το θεμα)\n27 Ιουλίου 2016 at 16:45\nΚύριε Φραντζή επειδή στην ανάρτησή σας αναφέρεστε στο ρόλο του ΠΑΚΟΕ αλλά και των Δημάρχων έχετε διάθεση να σχολιάσετε την πιο κάτω απόφαση της Περιφερειακής Ένωσης Δήμων ( Π.Ε.Δ. ) Στερεάς Ελλάδας. Προσωπικά από το Δεκέμβρη του 15 μέσω συνεχών καταχωρίσεων στο PSAXNIWTHS ,είχα προβληματιστεί για το ρόλο του ΠΑΚΟΕ και είχα καταλήξει σε αυτό που τώρα 22 -7 – 16 κατέληξε η Περιφερειακή Ένωση Δήμων ( Π.Ε.Δ. ) Στερεάς Ελλάδας .\n«Ο σύντομος βίος του Οσίου Ιωάννου του Ρώσσου» (του Νικόλαου Καρατζά)


Γιακουμάκης: «Πατούσε καλύτερα η ΑΕΚ» - Flashnews.gr\nΓιακουμάκης: «Πατούσε καλύτερα η ΑΕΚ»\nΔεν ήταν τόσο καλή η εμφάνιση του Πλατανιά σύμφωνα με τον Γιώργο Γιακουμάκη.\nΟ 19χρονος επιθετικός πήρε την 4η συμμετοχή του στο πρωτάθλημα και ανταποκρίθηκε στις συνθήκες του αγώνα, βοηθώντας την ομάδα του να πιέσει την ΑΕΚ και να δημιουργήσει κάποιες καλές φάσεις στο φινάλε.\nΑναφορικά με την πίεση της ομάδας του μετά την είσοδό του είπε στην κάμερα της nova: «Πράγματι ανεβήκαμε κάπως. Ίσως και λίγο πριν την αλλαγή. Δεν ήμασταν τόσο καλοί κατά τη διάρκεια του παιχνιδιού. Η ΑΕΚ ήταν καλύτερη, πατούσε καλύτερα στο γήπεδο. Ευτυχίσαμε να βάλουμε και το δεύτερο γκολ και να πάρουμε τους τρεις υπερπολύτιμους βαθμούς για εμάς».\nΓια το που οφείλεται η άνοδος στην απόδοση του Πλατανιά: «Δουλεύουμε πολύ με τον νέο μας προπονητή, τον κ. Αναστασιάδη. Μας έχει δείξει πολλά πράγματα. Μας βοηθάει πολύ. Είμαστε συγκεντρωμένοι, έχουμε σκυμμένο το κεφάλι, δουλεύουμε και γι’ αυτό πάμε πολύ καλά».\nΑν νιώθει έτοιμος να «χτυπήσει» ενδεκάδα: «Το ελπίζω αυτό. Είναι στα χέρια του προπονητή μου. Θα δουλέψω σκληρά για να βοηθήσω την ομάδα μου πάνω απ’ όλα και από εκεί και πέρα αυτό το επιλέγει ο προπονητής».\nΓια το ματς με την Κέρκυρα: «Είναι ένα πολύ δύσκολο παιχνίδι, το οποίο πρέπει να κερδίσουμε πάση θυσία για να μας φύγει κάπως η πίεση του υποβιβασμού. Πιστεύω ότι έχουμε αρκετά καλή ομάδα και δεν θα κινδυνεύσουμε στο τέλος αν είμαστε σοβαροί, συγκεντρωμένοι και κάνουμε κατάθεση ψυχής σε κάθε αγωνιστική».\nΚυριακή, 24 Φεβρουαρίου 2013, 23:01


Η πρωινή άσκηση «κόβει» την όρεξη\nΣε μια μελέτη του πανεπιστημίου Brigham, οι επιστήμονες παρακολουθούσαν προσεκτικά 18 γυναίκες φυσιολογικού βάρους και 17 παχύσαρκες. Την πρώτη μέρα της μελέτης, όλες ασκήθηκαν έντονα για 45 λεπτά και στη συνέχεια τους έδειξαν 240 φωτογραφίες εκ των οποίων οι 120 έδειχναν λαχταριστά φαγητά και οι άλλες μισές λουλούδια. Στη συνέχεια, οι επιστήμονες παρακολουθούσαν προσεκτικά τις μερίδες φαγητού που κατανάλωσαν όλες οι γυναίκες, οι οποίες ήταν μειωμένες αισθητά σε σχέση με άλλες ημέρες. Το πείραμα συνεχίστηκε και την επόμενη εβδομάδα, όπου οι συμμετέχουσες είδαν τις φωτογραφίες χωρίς πρώτα να έχουν ασκηθεί. Εκεί διαπιστώθηκε πως οι γυναίκες έδειξαν μικρότερη… αντοχή απέναντι στους γευστικούς πειρασμούς των φωτογραφιών καθώς στη συνέχεια κατανάλωσαν μεγαλύτερες ποσότητες φαγητού συγκριτικά με τις ημέρες που είχαν προηγουμένως ασκηθεί.\nΣας αφήνει ελεύθερη την υπόλοιπη ημέρα…\nΞεχάστε τις δικαιολογίες του τύπου «έχω τρέξιμο μετά τη δουλειά» ή «πρέπει να πάω γυμναστήριο μετά το γραφείο». Ένα ακόμη από τα πλεονεκτήματα της πρωϊνής άσκησης είναι πως σας αφήνει ελεύθερη την υπόλοιπη μέρα μετά τη δουλειά να βγείτε με φίλους που έχετε να δείτε καιρό χρωματίζοντας έτσι με ευχάριστες πινελιές την καθημερινότητά σας. Αφήστε δε, που θα νιώθετε ιδιαίτερα ευδιάθετοι και γεμάτοι ενέργεια (τα καλά της γυμναστικής…)\nΗ πρωϊνή γυμναστική δημιουργεί «οπαδούς»!\nΑν αποφασίσετε να ξεκινήσετε ένα πρόγραμμα γυμναστικής (π.χ. τρέξιμο ή γρήγορο περπάτημα) καθημερινά, τότε θα είναι καλύτερα να το κάνετε πρωί, όπως αναφέρουν οι ειδικοί καθώς έτσι είναι πιθανότερο να το τηρήσετε. Αντίθετα, αν αποφασίσετε να ξεκινήσετε την άσκηση το απόγευμα, είναι πιθανότερο να τα εγκαταλείψετε …στη μέση καθώς μία η κούραση της δουλειάς, μία η αναβλητικότητα εξαιτίας άλλων υποχρεώσεων, ενδεχομένως θα σας κάνουν να παραμελήσετε την άσκησή σας.\nΚάθε φορά που η καθημερινότητά σας περιλαμβάνει μια μορφή άσκησης, η προσπάθεια που καταβάλλετε βοηθά στην μεταφορά του οξυγόνου και των θρεπτικών συστατικών στους μύες, τα ζωτικά όργανα και τους υπόλοιπους ιστούς. Και αυτό σημαίνει πως το καρδιαγγειακό σας σύστημα λειτουργεί «ρολόι» και ενέργειά σας είναι στα ύψη. Πόσο μάλλον όταν όλα συμβαίνουν νωρίς το πρωί πριν καν πάτε στη δουλειά. Ακόμη το σκέφτεστε;\nΆσκηση αντί καφέ…\nΗ άσκηση έχει τόσο βραχυπρόθεσμα οφέλη στη λειτουργία του εγκεφάλου όσο και μακροπρόθεσμα. Έρευνες αποκαλύπτουν πως τα βραχυπρόθεσμα οφέλη περιλαμβάνουν την γρηγορότερη και αποτελεσματικότερη λειτουργία του καθώς και την ισχυρή μνήμη, χαρακτηριστικά που ισοδυναμούν με μια ισχυρή δόση… καφεϊνης!\nΠερισσότερα σε αυτή την κατηγορία: « Μεγάλο αφιέρωμα στους κοιλιακούς μέρος Α' : Πόσους κοιλιακούς έχουμε και πότε, πόσο και με ποια σειρά πρέπει να γυμνάζονται Sprint vs Jogging: το crash test συνεχίζεται... »


Παναγιώτης – Ραφαήλ: Οι ευχές του μικρού ήρωα για «καλά Χριστούγεννα» – Alpha Πάτρας\nΒρίσκεστε σε:Αρχική»Ελλάδα»Παναγιώτης – Ραφαήλ: Οι ευχές του μικρού ήρωα για «καλά Χριστούγεννα»\nας ευχόμαστε Καλά Χριστούγεννα και ευτυχισμένο το νέο έτος!! Να περάσετε όμορφα με ανθρώπους που αγαπάτε και σας αγαπάνε!! Να έχετε όλοι υγεία, χαρά και πίστη. Ένα μεγάλο φιλί στον καθένα ας από τον Παναγιώτη Ραφαήλ», αναφέρεται στην ανάρτηση που συνοδεύεται από μία φωτογραφία του χαμογελαστού μικρού ήρωα και των γονιών του.\nΟ μικρός βρίσκεται στη Βοστώνη για τη θεραπεία του για τη σπάνια μορφή μυϊκής ατροφίας μετά από παρέμβαση του υπουργείου Υγείας για τη μείωση της τιμής του φαρμάκου και τη συμβολή χιλιάδων ανθρώπων από την Ελλάδα και την Κύπρο, που βοήθησαν ο καθένας με ό,τι μπορούσε για να γίνει πραγματικότητα το ταξίδι της ζωής του.Ο Έλληνας γιατρός του, μιλώντας στον ΑΝΤ1, είχε δηλώσει αισιόδοξος, την ημέρα έναρξης της αποθεραπείας μετά τη χορήγηση του φαρμάκου.\nΕπόμενο άρθρο Κικίλιας: Ερχεται νομοσχέδιο για υποχρεωτικό εμβολιασμό στην προσχολική ηλικία


Οι "Ρίζες" του Μπαλτάκου "ξεριζώνουν" το "κόμμα στρατιωτικών" - Ποιοι φεύγουν - OnAlert.gr\nΟι "Ρίζες" του Μπαλτάκου "ξεριζώνουν" το "κόμμα στρατιωτικών" - Ποιοι φεύγουν\n02.12.2014 | 08:01\nΟι “Ρίζες” το νέο κόμμα που θα κινηθεί πολιτικά στα “δεξιά” της ΝΔ, υπό την καθοδήγηση του πρώην ΓΓ της κυβέρνησης Σαμαρά, Τάκη Μπαλτάκου, “απειλεί” με “ξερίζωμα” του Συνδέσμου Εθνικής Ενότητας. Του κόμματος των στρατιωτικών όπως έγινε γνωστό στην αρχή της σύντομης ζωής του.\nΜετά από αποτυχημένες εκλογικές προσπάθειες σε εθνικές εκλογές και ευρωεκλογές και αφού είχαν παραιτηθεί δυο πρόεδροι, ο ΣΕΕ είχε επικεφαλής τον Χρήστο Χρηστίδη. Ο οποίος είχε δημιουργήσει την ένωση αποστράτων ΑΚΙΣ.\nΟι πληροφορίες λένε ότι η ηγετική ομάδα του ΣΕΕ βρίσκεται σε προχωρημένες συζητήσεις με το επιτελείο Μπαλτάκου, ώστε να υπάρξει κάτι παραπάνω από κομματική συνεργασία. Πιθανότατα ο ΣΕΕ θα “απορροφηθεί” από τις ρίζες. Βέβαια για να γίνουν όλα αυτά θα πρέπει να υπάρξει έγκριση από το πολιτικό συμβούλιο του ΣΕΕ. Ακόμη κι αν αυτό δεν συμβεί πάντως θεωρείται σίγουρο ότι ο πρόεδρός του Χ.Χρηστίδης αλλά και τα περισσότερα κορυφαία στελέχη που είναι της επιρροής του θα αποχωρήσουν με προορισμό της “Ρίζες”.\nΤο κομματικό εγχείρημα Μπαλτάκου ήταν γνωστό ότι θα στηριζόταν σε σημαντικό βαθμό στο χώρο των Ενόπλων Δυνάμεων και της Εκκλησίας. Από τις ΕΔ δεν έχει παρει όσα θα ήθελε. Και εννοούμε να προσελκύσει κάποιον από τους Αρχηγούς Γενικών Επιτελείων. Φράγκος,Ζιαζιάς,Γράψας,Χρηστίδης είπαν όχι.\nTags: ΜΠΑΛΤΑΚΟΣ,ΣΥΝΔΕΣΜΟΣ ΕΘΝΙΚΗΣ ΕΝΟΤΗΤΑΣ,ΧΡΗΣΤΙΔΗΣ,ΔΕΛΤΙΟ,


Μοίρας καθεστώτα (ΜΕΡΟΣ Γ’) ~ ΦΙΛΟΛΟΓΟΣ ΕΡΜΗΣ\nΜοίρας καθεστώτα (ΜΕΡΟΣ Γ’)\n«-Εφές μπέη! Θα κάψουμε κι αυτόν τον μαχαλά;»\n«-Γιατί ρωτάς μπρε; Ιτσά κι εδώ» είπε ο αγάς. «-Δές μπας κι ίσα υπάρχουν ασημικά, αλλοιώς κάψτε τα όλα»\nΟ διάλογος ήλθε στ’ αυτιά του Ευγένη, ο οποίος μέσα στο σπίτι, κρυμμένος πίσω απ’ τα παραθυρόφυλλα είχε στήσει αυτί, ν’ ακούη τι γίνεται στον δρόμο. Στον διάλογο ανασκίρτησε. Στην απάντησι εκείνου, τον οποίον ο άλλος είχε προσφωνήσει «μπέη», αναγνώρισε την φωνή του τούρκου μαγαζάτορα και παντοπώλου, δίπλα στο προξενείο των Γάλλων, του Μουσταφά Γκερές. Ο Μουσταφά ήταν άλλοτε γνωστός του, όταν ο Ευγένης σύχναζε στο κατάστημά του για ν’ αγοράση τυρί κυρίως και άλλα διάφορα. Είχε το καλύτερο γιδοτύρι της Μ. Ασίας. Ο τούρκος διατηρούσε πριν το 1919 ένα φημισμένο κατάστημα σ’ όλους τους δυτικούς μαχαλάδες. Είχε όμως ξαφνικά χαθεί με την αποβίβαση του ελληνικού στρατού. Να λοιπόν που είχε πάει. Στους ομόφυλούς του, και φαίνεται μάλιστα είχε λάβει και αξίωμα. Μάλιστα! Ο κος Μουσταφά ήταν πάντοτε αναψοκοκκινισμένος σαν μιλούσε για τους νεοτούρκους. Η τύχη μάλλον χαμογελούσε στον Ευγένη. Εάν έβγαινε να του μιλήση, ασφαλώς θα τον αναγνώριζε και τότε ίσως και με κάποιο ποσόν…ίσως\n«-Γυναίκα, τα παιδιά το νού σου» ήσαν οι τελευταίες λέξεις του και δίχως να περιμένη απάντησι χύθηκε στον δρόμον έξω. Η Μαρία δεν πρόλαβε να τον συγκρατήση, να του μιλήση. Πού πήγαινε μεσ’ την κοσμοχαλασιά; Πού τους άφηνε;\nΣτον δρόμο εξελίσσονταν σκηνές φρίκης. Στρατιώτες άτακτοι, τσέτες βρωμεροί κι απαίσιοι στην όψι τράβαγαν με την βία ανθρώπους, όσους έβρισκαν, έξω απ’ τα σπίτια τους κι αλλού έβαζαν φωτιά. Φλόγες ξεπηδούσαν ως τον ουρανό απ τα δεξιά, εκεί στον μαχαλά της Αγιά Τριάδος. Άλλοι απ’ αυτούς τους σιχαμερούς εκράδαιναν κοσμήματα στα χέρια, κολλιέδες κι έτρεχαν με σατανικά χαμόγελα βγαλμένα απ’ την κόλασι, εν ώ άλλοι αλαφιασμένοι κρατώντας χατζάρες και με τις βράκες τους να ξεχειλίζουν από χρυσές λίρες που σκορπίζονταν στους δρόμους έτρεχαν εδώ κι εκεί. Κάπου εκεί, στην άκρη του δρόμου, δέκα βήματα απ’ το σπίτι του Ευγένη και της Μαρίας ο Γκερές Μουσταφά επέβλεπεν την καταστροφή με μιάν λάμψιν ηδονής στα μάτια, την οποίαν ο Ευγένης πλησιάζοντας δεν πρόφτασε να δή. Είχε και δύο τσιράκια μαζύ του.\n«-Κύριε Γκερές…κύριε Γκερές…..»\nΣτο άκουσμα του ξεχασμένου ονόματός του ο τούρκος αλάφιασε. Γύρισε πίσω να κοιτάξη κι ανεπαίσθητα το χέρι του χούφτωσε την λαβή του πιστολιού του, ενός γαλλικού ρεβόλβερ, δώρο των Γάλλων συμμάχων στον κεμαλικό στρατό. Στην θέα του Ευγένη ησύχασε. Κάθησε και περίμενε να δή τι τον ήθελε αυτός ο ελεεινός. Το θρασίμι! Από πού ξεφύτρωσε μεσ’ την κοσμοχαλασιά! Φυσικά θα τον σκότωνε επι τόπου. Σαν το σκυλί. Ήθελε μόνον ν’ ακούση πως εγνώριζεν το όνομά του.\nΣτο μεταξύ η Μαρία γεμάτη αγωνία πλησίασε το παράθυρο κι έβλεπε απ τις γρύλλιες, εν ώ η καρδιά της ετυμπάνιζε με δύναμι. Τα μικρά παιδιά, τα οποία μόλις και είχαν μάθει να περπατούν, της τραβούσαν το φουστάνι. Ξαφνικά είδε τον Ευγένη να δείχνη το σπίτι τους στον τούρκο κι αυτός να κάνη νόημα στους δυό δικούς του και να κατευθύνονται όλοι μαζί προς το σπίτι.\n«-Τους φέρνει μέσα! Τους φέρνει μέσα!» είπε στον εαυτό της και τρέχοντας προς την εσωτερική σκάλα με τα παιδιά, γύρισε προς την πόρτα και περίμενε.


vavelhaber: ΑΙΜΑ ΚΑΙ ΔΑΚΡΥΑ\nΌτι κουραστήκαμε να.... σωζώμαστε κάθε δεύτερη βδομάδα, είναι γεγονός.\nΤο κακό ωστόσο για την κυβέρνηση του Αη...Σώστη και του Συλλόγου των... Αγιοσωστών του ,\nείναι πως μαζί τους κουράστηκε κι Βάσω Παπανδρεου.\n"ΚΑΙ ΤΩΡΑ, ΤΙ ΘΑ ΓΙΝΟΥΜΕ ΧΩΡΙΣ ΒΑΡΒΑΡΟΥΣ;"\nMε 200.000 νοικοκυριά, με κομμένο ήδη το ρεύμα και με άλλα τόσα νοικοκυριά, να μένουν σύντομα χωρίς ηλεκτρικό\n-αδυνατώντας να πληρώσουν τα χαράτσια των ακινήτων- τα ...κανάλια της κυβερνήσεως, ξεμένουν δυστυχώς από τηλεθεατές!\nΚατά συνέπεια τα κανάλια, θα πρέπει να βρουν έναν εναλλακτικό τρόπο, για τον εθισμό και την κατατρομοκράτηση ακόμα και των παιδιών μας. Σηκώνοντάς τους την τρίχα κάγκελο με τις κινδυνολογίες τους. Και τα αλλεπάλληλα ...σωσίματα μας από τους εθνοσωτήρες.\nΈνας εναλλακτικός τρόπος καθημερινού ηλεκτροσόκ, είναι οι... επαναφορτιζόμενες μπαταρίες βεβαίως-βεβαίως. Τις οποίες, μπορούν να διανείμουν δωρεάν τα κανάλια της κυβερνήσεως, για να μη χαλαρώσουν οι δουλοπάροικοι, μένοντας χωρίς ...ενημέρωση.\nΗ κυβερνητική επιτροπή και το "ευχαριστώ" Βενιζέλου στην Τρόικα\nΧθες από το\nβήμα της Βουλής\nο υπουργός Οικονομικών προϊδέασε, σε δραματικούς τόνους, για τις επόμενες κυβερνητικές κινήσεις, λέγοντας ότι τα συμπληρωματικά μέτρα είναι αναγκαία.\nΑρνητική εντύπωση προκάλεσε επίσης η δήλωση του κ. Βενιζέλου ο οποίος ανέφερε: «Ευτυχώς που έχουμε τεθεί υπό έλεγχο γιατί έτσι μπορούμε να τεθούμε και υπό εθνικό έλεγχο». Υποστηρίζοντας πως χωρίς τον έλεγχο από τη τρόικα η ελληνική οικονομία θα είχε εκτροχιαστεί.\nΕρώτηση αφελούς: Εν τοιαύτη περιπτώσει, την ιθαγενή κυβέρνηση, τι στο καλό τη χρειαζόμαστε;\nΠοιό πιστεύετε πως θα είναι το επόμενο φοροεισπρακτικό μέτρο, του εκατόνχειρα που μας πήρε προ πολλού και τα σώβρακα, προκειμένου να πάρουμε την μεθεπόμενη δόση του δανείου; Οέο;\nΜα ο φόρος παχυσαρκίας βεβαίως, βεβαίως!!!!\nΜε τους δημόσιους υπάλληλους, να υποχρεώνονται από τον Γενάρη, να στέλνουν στην ενιαία αρχή πληρωμών, μια ολόσωμη φωτοτυπία στην αρχή κάθε μήνα, για το ενδεχόμενο να καθυστερήσουν ...επιλεκτικά οι μισθοί σε κάποιους. Που δεν αντιμετωπίζουν άμεσο πρόβλημα λιμού!\nΜέχρις ότου οι παχύσαρκοι προσαρμοστούν απολύτως, με τον μπούσουλα του ιδανικού εθνικού βάρους. Που θα καθορίζεται με προεδρικό διάταγμα ταυτόχρονα με την κατάθεση του προϋπολογισμού κάθε χρόνο.\nkevinblancher <mailto:kevinblancher@hotmail..fr> @hotmail.fr\nΑίμα και δάκρυα λοιπόν.... Αυτό διέταξαν οι αιμοσταγείς αγορές!\nΚαι το υιοθέτησαν χωρίς δεύτερη κουβέντα, οι ντόπιοι κασκαντέρ. Πάντα άξιοι!!!\n"Δεν θα μείνει οικογένεια χωρίς έναν τουλάχιστον εργαζόμενο" δεσμεύτηκε ο ....μεταμορφωμένος σοσιαλιστής πρωθυπουργός στη ΔΕΘ. Κι οι σπουδαγμένοι -δημοσία δαπάνη- άνεργοι νέοι, παίρνουν ο ένας μετά τον άλλο, το δρόμο της ξενιτειάς.\nΧωρίς οι χώρες υ(α)ποδοχής, να ξοδέψουν δεκάρα για τις σπουδές τους.\nΤο νου σας εκεί στα μαύρα ξένα ορέ Ελληνόπουλα. Το αμερικάνικο όνειρο με τις ...ίσες ευκαιρίες του, κατάντησε εφιάλτης και για πολλούς Αμερκανούς πολίτες! Που κάνουν και συμπληρωματικές δουλιές του ποδαριού για να τα φέρουν βόλτα.\nWARNING: ΓΙΑ ΤΟΥΣ ΕΠΕΝΔΥΤΕΣ ΣΕ ΧΡΥΣΟ:\nΞεφορτωθήτε γρήγορα τα αποθέματα σε χρυσό και επενδύστε σε τρόφιμα! Εκεί είναι το μέλλον.\nΜια επιστημονική ομάδα υποστηρίζει ότι ανακάλυψε μια από τις κοσμικές πηγές παραγωγής του χρυσού, από την οποία τροφοδοτήθηκαν πιθανώς και οι μετεωρίτες που τον έφεραν στον πλανήτη μας. Τα προηγούμενα χρόνια είχε διατυπωθεί η θεωρία ότι η παραγωγή χρυσού και άλλων βαρέων στοιχείων επιτυγχάνεται και μάλιστα σε μεγάλες ποσότητες μέσα από βίαια κοσμικά γεγονότα όπως η σύγκρουση άστρων νετρονίου.\nΟμάδα επιστημόνων του Ινστιτούτου Αστροφυσικής Max Planck πραγματοποίησε προσομοιώσεις για να διαπιστώσει, αν η δημιουργία χρυσού και άλλων βαρέων στοιχείων μπορεί να επιτευχθεί μέσα από την σύγκρουση άστρων νετρονίου.\nΟι προσομοιώσεις έδειξαν ότι πράγματι μια σύγκρουση άστρων νετρονίου μπορεί να παράξει χρυσό και άλλα βαρέα στοιχεία και να τα διασκορπίσει στο διάστημα.\nΕλήφθη το μήνυμα για επενδύσεις σε τρόφιμα ή να το επαναλάβουμε;\nστην σουηδική εφημερίδα Dagens Nyheter, ναυαρχίδας του σουηδικού τύπου,\nΑναρτήθηκε από vavel στις 6:29 π.μ.


Melisses: Αυγούστου 2015\nΑναρτήθηκε από Κλαυδία στις 5:44 μ.μ. 1 σχόλιο:\n2. Γυρίστε το και βρείτε ένα σημείο (κηλίδα) πάνω στο καρπούζι που να είναι κίτρινο, όσο πιο κίτρινο είναι τόσο καλύτερα, όχι άσπρη ή πράσινο. Αυτό είναι το σημείο στο οποίο ακουμπούσε το καρπούζι στο έδαφος όταν ωρίμαζε και δεν αποκόπηκε πρόωρα από το φυτό. Αν είναι άσπρο ή πράσινο πιθανόν να το έχουν κόψει πρόωρα και να μην έχει ωριμάσει. Όταν αγοράζετε ένα καρπούζι που είναι ήδη κομμένο στη μέση από τη λαϊκή ή το σουπερμάρκετ, επιλέξτε η φλούδα του να είναι σκούρα σε χρώμα χωρίς να έχει καμία λευκή ράβδωση και τα κουκούτσια του να είναι σκούρα και όχι λευκά!\nRead more: http://medlabgr.blogspot.com/2011/08/blog-post.html#ixzz3i2g91v00\nΚαι μία παραδοσιακή συνταγή : Καρπουζόπιτα ή Καρπουζένια\nΗ καρπουζόπιτα ή καρπουζένια είναι μια κατ” εξοχήν νησιώτικη και περισσότερο Κυκλαδίτικη πίτα.\nΦολέγανδρος, Κίμωλος και Μήλος είναι τα νησιά που θα έχεις την δυνατότητα να την δοκιμάσεις σίγουρα!\nΑν «έπεσε» κάποτε στο πιάτο σου «κακοφτιαγμένη» καρπουζένια σίγουρα δεν σου άρεσε αφού μοιάζει σαν ένας γλυκός χυλός «χωρίς νόημα», το πιστεύω γιατί η πρώτη μου καρπουζένια ήταν έτσι.\nΗ καρπουζόπιτα θέλει την περιποίησή της παρότι είναι μια πανεύκολη παραδοσιακή πίτα!\nΘέλει ένα πραγματικά νόστιμο καρπούζι, στα νησιά για παράδειγμα είναι ακόμη πιο πετυχημένη διότι τα καρπούζια είναι άνυδρα.\nΘέλει να σπάσεις το καρπούζι με τα χέρια, να το στραγγίξεις με υπομονή και να βρεις την σωστή ισορροπία με το μέλι και την κανέλα.\nΘέλει έναν σωστό χυλό, ρευστό, γι΄αυτό και ίσως κάθε φορά ανάλογα το καρπούζι πρέπει να προσθαφαιρέσεις αλεύρι, εκεί πάντα ζηλεύω τις παλιές νοικοκυρές που «δουλεύουν» με το μάτι!\nΤέλος θέλει κομματάκια καρπούζι να τα νιώθεις, γιατί εκεί είναι και όλη η ουσία οπότε ξεχάσε κάθε πιθανή συνταγή που προτείνει πολτοποίηση του φρούτου είναι εντελώς λανθασμένη εκτέλεση!\nΌταν είναι ζεστή θα νιώσεις περισσότερο το μέλι και μια πιο ρευστή υφή, μόλις κρυώσει όμως ξεκάθαρα το καρπούζι είναι ο πρωταγωνιστής.\nΣτην Φολέγανδρο η καρπουζένια ονομάζεται και αδιαγγουρένια!\nΣυμβουλή; Μη μπεις στην διαδικασία να σερβίρεις την καρπουζένια με παγωτό απόλαυσέ την έτσι σκέτη.\n•Προετοιμασία: 10′ •Έτοιμο σε: 60′ •Ποσότητα: 10-12 κομμάτια •Επίπεδο Δυσκολίας: Εύκολο\n500 gr. ψίχα από καρπούζι\n110 gr. αλεύρι\n50 ml. ελαιόλαδο + 2 κουταλιές της σούπας\n65 gr. μέλι + 2 κουταλιές της σούπας\nΚαθαρίζουμε το καρπούζι από τα σποράκια του και με το χέρι μας το σπάμε σε μικρά κομμάτια.\nΑφήνουμε το καρπούζι να στραγγίξει σε τρυπητό, περίπου μια ώρα και προθερμαίνουμε τον φούρνο.\nΑνακατεύουμε την ψίχα με το αλεύρι, τα 50 ml. ελαιόλαδο, 60 gr. μέλι, την ζάχαρη και τέλος προσθέτουμε όση κανέλα μας αρέσει, χωρίς όμως να υπερβάλλουμε.\nΜεταφέρουμε το μείγμα σε καλά λαδωμένο ταψί, το οποίο πασπαλίζουμε με το σιμιγδάλι.\nΗ καρπουζένια πρέπει να έχει πάχος 1 δάχτυλο.\nΠασπαλίζουμε με σουσάμι, ραντίζουμε με ελαιόλαδο και φουρνίζουμε. Ψήνουμε στους 180οC στις αντιστάσεις για περίπου 50-60 λεπτά.\nαΜόλις βγάλουμε την καρπουζόπιτα από τον φούρνο και όσο είναι καυτή απλώνουμε τις 2 κουταλιές μέλι στην επιφάνεια, αυτό μπορεί ν γίνει ευκολότερο χρησιμοποιώντας ένα πινέλο ή το πίσω μέρος του κουταλιού.\nΠασπαλίζουμε με κανέλα προαιρετικά.\nΗ καρπουζένια τρώγεται και ζεστή με λίγο πιο ρευστή υφή, όταν όμως κρυώσει καλά προτιμήστε να την βάλετε στο ψυγείο!\n~ το καρπούζι πρέπει να είναι γλυκό και νόστιμο!\n~ τον χυμό του καρπουζιού όσο το στραγγίζετε συλλέξτε τον και απολαύστε τον!\n~ Το καρπούζι σε καμία περίπτωση δεν πρέπει να πολτοποιηθεί σε επεξεργαστή τροφίμων ή μπλέντερ!\n~ Αν φτιάξετε μεγαλύτερη ποσότητα διπλασιάζετε τον χρόνο ψησίματος\nΤη σθνταγή, τις φωτογραφίες και τις λεπτομερείς οδηγίες τις βρήκαμε εδώ:http://www.funkycook.gr/karpouzopita-karpouzenia/\nΝα ένας έξυπνος τρόπος για να κόψετε το καρπούζι σας, εύκολα και γρήγορα. [video]\nΑυτό το έξυπνο βίντεο θα αλλάξει για πάντα τον τρόπο με τον οποίο κόβατε το καρπούζι σας...\nΞεκινάτε κόβοντας το καρπούζι σας στην μέση και στην συνέχεια το ξεφλουδίζεται. Στην συνέχεια το κόβεται οριζόντια και κάθετα σε φέτες και δημιουργείται κύβους τους οποίους μπορείτε να βάλετε σε σακούλα ψυγείου και να το διατηρήσετε στο ψυγείο για να το φάτε αργότερα.\n- See more at: http://www.ingossip.gr/paraxena/117054-xypnos-tropos-gia- ΈΞΥΠΝΟΣ ΤΡΟΠΟΣ για να κόψετε το na-kopsete-to-karpoyzi-sas-eykola-kai-gregora-video?ref=yfp#sthash.yZdpyCiB.dpuf\nΑναρτήθηκε από Κλαυδία στις 5:01 μ.μ. 10 σχόλια:


Naxios Το πρώτο blog των Κυκλάδων: Νάξος: Συνεδρίαση του δημοτικού συμβουλίου για την ψήφιση του προϋπολογισμού 2016\n«Ψήφιση προϋπολογισμού εσόδων και εξόδων Δήμου Νάξου & Μικρών Κυκλάδων οικονομικού έτους 2016 και Ολοκληρωμένου Πλαισίου Δράσης».\nΤα θέματα της δεύτερης συνεχόμενης συνεδρίασης:\nΈγκριση μελέτης και τευχών δημοπράτησης του έργου: «Ανέγερση τμήματος 2ου Δημοτικού Σχολείου Χώρας Νάξου και διαμόρφωση αύλειου χώρου».\nΈγκριση υποβολής τεχνικού δελτίου και αιτήματος χρηματοδότησης για το έργο: «Ανέγερση τμήματος 2ου Δημοτικού Σχολείου Χώρας Νάξου και διαμόρφωση αύλειου χώρου».\nΛήψη απόφασης για απευθείας εκμίσθωση Δημοτικού Σφαγείου στη θέση Ξηρόκαμπος- «Τίμιος Σταυρός» Δ.Ε. Νάξου, στο Σύλλογο Κρεοπωλών Νάξου, λόγω των αυξημένων αναγκών της Πασχαλινής περιόδου.\nΛήψη απόφασης περί εκμίσθωσης Δημοτικού Σφαγείου στη θέση Μύλος Δ.Ε. Δρυμαλίας.\nΈγκριση συμμετοχής σε συγχρηματοδοτούμενο έργο: «Ολοκληρωμένα Τοπικά Σχέδια Διαχείρισης φυκιών που συλλέγονται σε παραλίες».\nΈγκριση συμμετοχής του Δήμου Νάξου & Μικρών Κυκλάδων στο Ευρωπαϊκό Πρόγραμμα του ΕΑSME με τίτλο: «Θεματικές διαδρομές στην υποθαλάσσια Πολιτιστική Κληρονομία».\nΈγκριση συμμετοχής του Δήμου Νάξου & Μικρών Κυκλάδων στο Ευρωπαϊκό Πρόγραμμα Ιnterreg MED Balkan με θέμα: « Διαχείριση παράκτιων αμμοθινών».\nΑντικατάσταση αναπληρωματικού μέλους διοικητικού συμβουλίου του ΝΟ.Π.Π.Α.Π.Π.Π.Α.\nΣεπ 20 ( 9 ) <


Sell off στις τραπεζικές μετοχές, ισχυρές απώλειες στο Χρηματιστήριο - 03.10.2018, Sputnik Ελλάδα\nΒουτιά σημειώνουν οι τιμές των τραπεζικών μετοχών κατά τη σημερινή συνεδρίαση του Χρηματιστηρίου με την πτώση να βρίσκεται σε διψήφια νούμερα, αγγίζοντας ακόμη... 03.10.2018, Sputnik Ελλάδα\nχρηματιστήριο αθηνών, τράπεζα πειραιώς, οικονομία\n12:31 03.10.2018 (Ανανεώθηκε: 17:11 03.10.2018)\n© Φωτογραφία : Nikos Libertas/SOOCΠτώση στο Χρηματιστήριο\nΒουτιά σημειώνουν οι τιμές των τραπεζικών μετοχών κατά τη σημερινή συνεδρίαση του Χρηματιστηρίου με την πτώση να βρίσκεται σε διψήφια νούμερα, αγγίζοντας ακόμη και το 29% εν μέσω κύματος πωλήσεων.\nΈντονες πιέσεις δέχονται οι μετοχές των τραπεζών κατά τη σημερινή συνεδρίαση του Χρηματιστηρίου, με την πτώση να αγγίζει ακόμα και διψήφια νούμερα.\nΤο «σφυροκόπημα» που ξεκίνησε από την αρχή της συνεδρίασης, συνεχίζεται με τις μετοχές της Πειραιώς να καταγράφουν τη μεγαλύτερη πτώση.\nΗ αγορά κατέγραφε μεγάλες απώλειες έως και 4,11%, υποχωρώντας έως και τις 653,14 μονάδες, με τον δείκτη στις 15:25 να διαμορφώνεται στις 662 μονάδες, με πτώση 2,77%.\nΤην ίδια ώρα, η Alpha Bank κατέγραφε απώλειες 2,54%, η Εθνική Τράπεζα 5,79%, η Attica Bank 15,14%, η Eurobank 12,63% και η Τράπεζα Πειραιώς 25%.\nΗ Πειραιώς δέχεται τις ισχυρότερες πιέσεις με το sell off που παρατηρείται, με τη μετοχή να σημειώνει πτώση έως και 29% νωρίτερα.\nΤραπεζικές πηγές που επικαλέστηκε η ΕΡΤ, αποδίδουν αυτή την εικόνα στο γεγονός ότι ξένοι οίκοι εμφανίζονται επιφυλακτικοί για το τι θα συμβεί με τα μη εξυπηρετούμενα δάνεια και ανοίγματα, το ύψος των οποίων είναι πολύ μεγάλο.\nΈκθεση της HSBC που δημοσιεύτηκε χτες έκανε λόγο για μείωση της εμπιστοσύνης στη δυνατότητα των τραπεζών να μειώσουν τα μη εξυπηρετούμενα ανοίγματα (NPE) με τρόπο φιλικό προς τους κατόχους μετοχών και ταυτόχρονα να διατηρήσουν την κερδοφορία τους.\nΟ διευθύνων σύμβουλος της Τράπεζας Πειραιώς, Χρήστος Μεγάλου, από τη μεριά του, δήλωσε ότι τα σχέδια για έκδοση χρέους που θα ενισχύσει τα κεφάλαια της τράπεζας, είναι σε καλό δρόμο.\n«Στόχος του σχεδίου είναι η ενίσχυση του ισολογισμού της τράπεζας και η αύξηση της κεφαλαιακής βάσης της. Η τράπεζα έχει κάνει σημαντική πρόοδο σε όλα τα μέτωπα όσον αφορά στην εφαρμογή του σχεδίου», τόνισε ο κ. Μεγάλου στο Reuters.\nΤο σχέδιο αναδιάρθρωσης της Πειραιώς, που έχει υποβληθεί στους επόπτες της Ευρωπαϊκής Κεντρικής Τράπεζας, περιλαμβάνει την έκδοση χρέους, μεταξύ άλλων μέτρων, αναφέρει το πρακτορείο.\n«Η τράπεζα είναι σε συνεχή διάλογο με τις εποπτικές Αρχές και παρακολουθεί τις κεφαλαιαγορές για να βρει το παράθυρο ευκαιρίας έκδοσης μέσου άντλησης κεφαλαίων (non-dilutive capital instrument issuance) που περιλαμβάνεται στο σχέδιο», πρόσθεσε ο κ. Μεγάλου.\nΗ Πειραιώς έχει αυξήσει τη βάση των καταθέσεων της κατά περίπου 2 δισ. ευρώ σε ετήσια βάση. Έχει μειώσει τα μη εξυπηρετούμενα ανοίγματα (NPE), που περιλαμβάνουν τα δάνεια που είναι ληξιπρόθεσμα για περισσότερο από 90 ημέρες και τα αναδιαρθρωμένα δάνεια που είναι πιθανόν να γίνουν «κόκκινα», κατά περισσότερο από 5 δις. ευρώ, που είναι η μεγαλύτερη μείωση από οποιαδήποτε τράπεζα στην Ελλάδα, ανέφερε ο διευθύνων σύμβουλος της τράπεζας.


ΘΑΝΟΣ ΕΥΗ koukfamily: Οι σταλινικοί και Οι αρνητές της γενοκτονίας δεν είναι δημοκράτες\nΟι σταλινικοί και Οι αρνητές της γενοκτονίας δεν είναι δημοκράτες\nΕπειδή το κυβερνών κόμμα αναμένει τη μεγάλη του ήττα, το έπιασε ο πόνος της συσπείρωσης των δημοκρατικών ψηφοφόρων. Μόνο που για ένα κόμμα σταλινικό, η έννοια της δημοκρατίας είναι σταλινική κι όχι βέβαια ελληνική. Η Σοβιετική Ένωση ήταν στην πραγματικότητα η Ένωση Σοβιετικών Σοσιαλιστικών Δημοκρατιών. Αλλά αυτές οι «Δημοκρατίες» δεν είχαν καμιά σχέση με τη Δημοκρατία, όπως την εννοεί η Ανθρωπότητα. Όσοι ακούν για κάποια δημοκρατική ένωση τώρα πρέπει να καταλάβουν ότι πρόκειται για μία μπολσεβικική προσέγγιση.\nΚανένας δεν είναι δημοκράτης στο κυβερνών κόμμα με την ελληνική έννοια. Έτσι ένα σταλινικό κόμμα δεν μπορεί ξαφνικά να γίνει δημοκρατικό, διότι θεμελιακά μισεί τους δημοκρατικούς θεσμούς. Έτσι οι δημοκρατικοί ψηφοφόροι δεν πρέπει να πέσουν σε αυτήν την παγίδα. Το κυβερνών κόμμα θέλει απλώς να έχει υπό τον ζυγό του τους δημοκράτες, αλλά αυτοί είναι της ελευθερίας κι όχι βέβαια της καταπίεσης και της καταπάτησης των ανθρωπίνων δικαιωμάτων. Κανένα σταλινικό κομματόσκυλο δεν έγινε ποτέ δημοκράτης, διότι είναι ενάντια στη φύση του. Ας αντισταθούμε εθνικά ενάντια και σε αυτήν την κυβερνητική προπαγάνδα, διότι οι Έλληνες είναι δημοκράτες κι όχι σταλινικοί.\nΟι αρνητές της γενοκτονίας δεν είναι δημοκράτες\nΑν κάποιος πιστεύει ότι ένας αρνητής της γενοκτονίας των Ελλήνων του Πόντου, η οποία αναγνωρίστηκε επίσημα από το ελληνικό κράτος το 1994, μπορεί να είναι δημοκράτης κάνει ένα τεράστιο στρατηγικό λάθος. Όλοι οι Πόντιοι που έχουν ζήσει στο πετσί τους τις επιπτώσεις της γενοκτονίας, δεν μπορούν να συμμαχήσουν με αρνητές, οι οποίοι είναι πλέον αντισυνταγματικοί. Έτσι κάθε Έλληνας πολίτης που παλεύει για την διεθνοποίηση και την αναγνώριση της Γενοκτονίας των Ελλήνων του Πόντου, δεν μπορεί να εμπιστευτεί σταλινικούς πολιτικούς που προσπαθούν να κάνουν εισβολή στην Ελλάδα με την ιδεολογία τους.\nΆλλωστε οι Έλληνες του Πόντου δεν έζησαν μόνο τη γενοκτονία αλλά και τους σταλινικούς διωγμούς στη Σοβιετική Ένωση κατά συνέπεια ξέρουν ακριβώς περί τίνος πρόκειται και δεν μπορούν να πέσουν στην παγίδα του κυβερνώντος κόμματος. Δεν μπορούν οι Αθώοι και οι Δίκαιοι να συνηγορούν με τα πιστεύω της βαρβαρότητας που συνεχίζει τη γενοκτονία της μνήμης και το έγκλημα ειρήνης μετά την κυριολεκτική γενοκτονία. Είναι θέμα αξιοπρέπειας για τους Αθώους και τους Δίκαιους να εναντιωθούν κατά της σταλινικής βαρβαρότητας του κυβερνώντος κόμματος που επιχειρεί πάση θυσία να πληγώσει τον Ελληνισμό.\nΔείτε επίσης Συνέντευξη Ν. Λυγερού για την ακύρωση του Προσυμφώνου, με τους Μ. Μάστορα και Ch. Μαστραντώνη, Greek Pulse Radio, 27/02/2019 ΕΔΩ\nΚατηγορία Θέματος Αρθρα Ν. Λυγερού, Εθνική Προδοσία, Ειδήσεις-Πολιτική, Ιστορικά θεματα, Κοινωνικά θέματα, Παγκοσμιοποίηση


Η σελίδα της κρύπτης μπορεί να είναι και αποκλειστικά στα Ελληνικά, αλλά τότε φυσικά απευθύνεται μόνο σε όσους γνωρίζουν την γλώσσα. Δική σου επιλογή, από το site δεν τίθεται περιορισμός.\nΗ πρωτες μου προσπαθειες\nΤα Ελληνικα ειναι σε φωτογραφια, φαινεται μεχρι και ο κερσορας του Word ! Μολις 2 χρονια πριν. Απο τοτε εχω αλλαξει δυο πληκτρολογια.\n438.512 χαρακτηρες, 66.728 λεξεις, 7.272 πακεττα + ακυρωμενες + επαναληψεις + διορθωσεις,\nποιο πληκτρολογιο θα αντεχε κοντα 1.000.000 κλικ...\nPosted July 6, 2014 · Edited July 6, 2014 by Mimhs.gr\nΧωρες και κρατιδια με σουβενιρ\nΑυτο για αρχη της κουβεντας. Φαινεται να εχει σχεση με τον αριθμο των ευρεσεων ή των κρυπτων της περιοχης. Υπαρχει παντως η αισθηση, οτι τα σουβενιρ ρουφανε πολυ υπολογιστικη ισχυ απο το συστημα τους.\nΑν και μονο τα σουβενιρ του περασμενου αυγουστου πρεπει να ηταν πολυ περισσοτερη απωλεια για την Groundspeak σε αυτο το θεμα !\nΙσως να βρω περισσοτερα στοιχεια ψαχνοντας...\nΕνα μετρο συγκρισης ομως δεν φαινεται να μας ευνοει:\nΤο Saarland ( κρατιδιο της Γερμανιας εχει σχεδον 5500 κρυπτες ενω ολη η Ελλαδα εχει 2500 με το ζορι...\nΠου πας ρε Καραμητρο, εν ολιγοις. Σιγουρα δεν χανουμε να το ζητησουμε αλλα χρειαζεται λιγο παραπανω ερευνα.\nPosted April 20, 2014 · Edited April 20, 2014 by Mimhs.gr\nΚαλησπέρα Καλως σας βρηκα, καινουργια και εγω σας ανακαλυψα τυχαια απο ενα ποστ στο Facebook που απλα ανεφεραν την λεξη Geocaching γκουγκλαρα και να μαι!Αναστασια απο Χανια χωρις συσκευη gps με κινητο...ηδη εκανα την πρωτη μου γκαφα εχασα το καπακι ενος cache ελπιζω αυτες τις μερες να αντικαταστησω το κουτι με καποιο παρομοιο...\nΑν καταλαβα καλα δεν εχεις GPS, και πας με το κινητο. Εμ δεν εισαι και η πρωτη που το κανει. Ολοι λιγο πολυ ετσι ξεκινησαμε. Μην θαρεις οτι βρηκαμε τις πρωτες μας κρυπτες ολοι με GPS! Εγω για παραδειγμα βρηκα τις πρωτες 60-70 με ενα PDA που ειχε ενσωματωμενο GPS. Και η papalia ειναι τοσο αγχωμενη να προλαβει να τις βρει που πηγαινει χωρις gps και τις βρισκει. Το θεμα ειναι να κοβει το ματι σου και το μυαλο σου. Το GPS, οποιο και να εχεις, θα σε παει κοντα στο σημειο. Απο κει και περα ομως...\nΟσο για το καπακι... πως γινεται αληθεια, να χασεις ενα καπακι;\nPosted February 1, 2014 · Edited February 1, 2014 by Mimhs.gr


Eurogroup: Μέτρα για μείωση του χρέους έως το… 2060! – Voutospress Kefalonia\nEurogroup: Μέτρα για μείωση του χρέους έως το… 2060!\nΠάει και άλλο πίσω η αξιολόγηση\nΜέτρα για το ελληνικό χρέους συμφώνησε το Eurogroup.\nΤα μέτρα, που θα αρχίσουν να εφαρμόζονται μέσα στις επόμενες εβδομάδες, εκτιμάται ότι μπορούν να μειώσουν την αναλογία του χρέους προς το ΑΕΠ κατά περίπου 20 μονάδες έως το 2060.\nΤα μέτρα περιλαμβάνουν επιμήκυνση ορισμένων δανείων στήριξης από το δεύτερο πρόγραμμα στήριξης από τα 28 χρόνια κατά μέσο όρο σε έως 32,5 χρόνια.\nΕπίσης, με διάφορες τεχνικές παρεμβάσεις, θα συγκρατηθούν τα επιτόκια για ορισμένες οφειλές και θα «παγώσει» σε χαμηλά επίπεδα το κόστος εξυπηρέτησης του χρέους.\nΠιο αρνητικές είναι οι εξελίξεις στο μέτωπο της δεύτερης αξιολόγηση.\nΟ πρόεδρος του Eurogroup Γερούν Ντάισελμπλουμ δήλωσε ότι η διαπραγμάτευση κατά πάσα πιθανότητα θα συνεχιστεί το ερχόμενο έτος, καθώς «ρεαλιστικά» δεν διαφαίνεται πιθανότητα να υπάρξει συμφωνία σε τεχνικό επίπεδο έως το τέλος του Δεκεμβρίου.\nΤόνισε ότι «υπάρχει ακόμα δουλειά να γίνει», προσθέτοντας ότι τα κλιμάκια των θεσμών είναι έτοιμα να επιστρέψουν άμεσα στην Αθήνα ώστε να συνεχιστούν οι διαβουλεύσεις.\nΝτέισελμπλουμ : Είναι ξεκάθαρο ότι πρέπει να γίνει κι άλλη δουλειά\n«Είναι ξεκάθαρο ότι πρέπει να γίνει και άλλη δουλειά» δήλωσε ο πρόεδρος του Eurogroup Γερούν Ντέισελμπλουμ αναφορικά με την τεχνική συμφωνία και πρόσθεσε ότι οι θεσμοί θα επιστρέψουν για να συνεχίσουν τη συζήτηση πάνω στα ανοιχτά θέματα. Σε ό,τι αφορά το χρέος τη συζήτηση απασχόλησαν κυρίως τα βραχυπρόθεσμα μέτρα.\nΚατά τη συνέντευξη Τύπου ο Ντέισελμπλουμ τόνισε ότι το πρωτογενές πλεόνασμα παραμένει στο 3,5% και το 2018, υπογράμμισε ότι είναι αναγκαία η ολοκλήρωση της δεύτερης αξιολόγησης αλλά τα μέτρα για το χρέος δεν συνδέονται με αυτή. Σημείωσε πως το πακέτο των βραχυπρόθεσμων ξεκινά μετά την επιτυχή ολοκλήρωση της αξιολόγησης.\nΣε συνέντευξη Τύπου μετά το πέρας του Eurogroup, ο κ. Μοσκοβισί δήλωσε αισιόδοξος ότι τα λίγα ανοιχτά ζητήματα θα κλείσουν σύντομα.\nΡέγκλινγκ : Σωρευτική μείωση χρέους κατά 20% έως το 2060 με εφαρμογή των βραχυπρόθεσμων μέτρων\nΕφόσον εφαρμοστούν, τα βραχυπρόθεσμα μέτρα ελάφρυνσης του ελληνικού χρέους μπορούν να οδηγήσουν σε ελάφρυνση του κατά 20 ποσοστιαίες μονάδες έως το 2060, δήλωσε ο επικεφαλής του ESM Κλάους Ρέγκλινγκ.\nΣε συνέντευξη Τύπου μετά το πέρας του Eurogroup, ο κ. Ρέγκλιγνκ ανέφερε ότι κεντρικός άξονας των βραχυπρόθεσμων μέτρων που πρότεινε ο ESM και τα οποία ενέκρινε το Eurogroup, αφορά το «κλείδωμα» των επιτοκίων, αλλά και την την επέκταση των ωριμάνσεων μέρους των ελληνικών ομολόγων σε 32,5 έτη – από 28,3 έτη σήμερα.\nΣε ό,τι αφορά τη μείωση των επιτοκίων, ο επικεφαλής του Ευρωπαϊκού Μηχανισμού Σταθερότητας επεσήμανε ότι το όποιο βραχυπρόθεσμο κόστος για την Ελλάδα, αντισταθμίζεται από τα μακροπρόθεσμα οφέλη για τη χώρα.\nΌπως είπε, τα βραχυπρόθεσμα μέτρα θα αρχίσουν να εφαρμόζονται τις επόμενες εβδομάδες.\nΑποκαλυπτικός ο οίκος «Moody's»: «Βαρίδι» το ελληνικό χρέος Σε δραματική κατάσταση έχει επέλθει η ελληνική…\nΠότε και πόσα χρήματα μπορεί να κερδίσει η Κεφαλονιά από τα πετρέλαια !!! Ένα σημαντικό…